Skroutz: αλλάζουν οι όροι πώλησης, μία μεγάλη νίκη και μία επιβεβαίωση του Techingreek.com [επίσημο] | Techingreek.com\nin Android, Business News, Editorial, Hardware\nΠριν περίπου 1.5 μήνα ξεκινήσαμε κάτι τολμηρό: να τα βάλουμε όχι μόνο με το Skroutz αλλά και με τη “μαφία” των καταστημάτων τεχνολογίας. Το γιατί το έκανα είναι απλό: για όλους εκείνους που παλεύουν με νύχια και με δόντια να τα βγάλουν πέρα, που είναι τυπικοί και που ματώνουν οικονομικά επειδή κάποιοι επιτήδειοι έχουν βρει τους τρόπους και τις τρύπες να κερδίζουν.\nΤο Skroutz, δεν ευθύνονταν πρωτογενώς ωστόσο έφερε σημαντικό μερίδιο καθώς επέτρεπε σε όλους αυτούς να το χρησιμοποιούν ως όχημα για να πλουτίζουν -κερδίζοντας και το ίδιο το skroutz φυσικά. Στα περισσότερα προϊόντα, οι φθηνότεροι -αυτοί δηλαδή που έβγαιναν στις πρώτες θέσεις- κέρδιζαν χρήματα και δημοσιότητα την ίδια στιγμή που χρησιμοποιούσαν διπλές και τριπλές τιμές στο κατάστημά τους, με περιορισμούς για τεμάχια ανά πελάτη, με μη έκδοση τιμολογίου κτλ.\nΕμείς θέσαμε το θέμα εξαρχής, ενημερώσαμε το skroutz και λάβαμε επίσημη απάντηση, αποκαλύψαμε ποια καταστήματα ακολουθούν αυτές τις πρακτικές και γι αυτό λάβαμε εξώδικα, ασφαλιστικά μέτρα, απειλές επί προσωπικού, μηνύσεις κτλ. ενώ συλλέξαμε και μία σειρά από καταγγελίες αναγνωστών μας.\nΣτις εκατοντάδες των σχολίων, είχαμε πολλούς που συμφωνούσαν, κάποιους σκεπτικιστές, αρκετούς με την λογική “εγώ φθηνό το θέλω και δε με νοιάζει αν είναι παράτυπο/παράνομο” και φυσικά την μόνιμη επωδό πως τα “παίρνουμε από τις μεγάλες αλυσίδες”.\nΓια να έχετε μια εικόνα, το techingreek.com δεν ε΄χε ουδέποτε συνεργασία ή διαφήμιση από μεγάλη αλυσίδα, γεγονός που οφείλεται στην στάση και δημοσιοποίηση άρθρων που τους πονούσαν.\nΕπίσης μετά τη δημοσιοποίηση των ονομάτων των καταστημάτων και πριν αναγκαστούμε να τα κατεβάσουμε λόγω απειλών, δεν μπορούμε να κάνουμε συνεργασία με κανένα από αυτά τα καταστήματα.\nΌχι λοιπόν απλά δεν τα παίρνουμε, αλλά είμαστε και χαμένοι οικονομικά από αυτό το θέμα.\nΦαίνεται όμως πως όλα αυτά δεν έγιναν εις μάτην. Το ίδιο το skroutz ενημέρωσε σήμερα πως αλλάζει το τρόπο λειτουργίας του, ουσιαστικά σταματώντας διπλές και τριπλές τιμές και βάζει τέλος σε ένα πάρτυ ασυδοσίας. Είμαι σίγουρος πως όπως γίνονταν μέχρι τώρα, με την ανοχή και σύμφωνα με πληροφορίες ακόμα και την συμμετοχή αξιωματούχων του κράτους, θα βρουν τρόπο να κερδίζουν εις βάρος των απόλυτα τυπικών και νομότυπων. Μέχρι τότε όμως αυτό είναι μία νίκη, μία νίκη όχι δική μου, αλλά όλων εκείνων που πάλευαν και μάτωναν οικονομικά. Όσο για όλους εκείνους που με απείλησαν και με κυνήγησαν έχω να πω το πολύ ώριμο: ΔΕ ΣΑΣ ΧΑΛΑΣΕ.\nUPDATE: Στείλαμε mail στο bestprice για τις δικές του αντίστοιχες κινήσεις.\nΑκολουθεί αναλυτικά το μήνυμα του skoutz προς τους συνεργάτες του.\nΑπό Παρασκευή 8 Ιουνίου κυκλοφορεί κανονικά το νέο Xiaomi Mi 8 SE\nSkroutz-o-μάγαζα που εμπορεύονται smartphones - μια οργανωμένη απάτη ολκής [updated] | techingreek.com 2.0\nReply to Stavros Malichudis\nΧρειαζόταν εδώ και καιρό να γίνει, θα είχε ενδιαφέρον να μάθουμε αν συγκινήθηκε και κανένας εισαγγελέας να ρίξει κυνήγι…. Αλλά ξέχασα, πιάσαν τον μικροπωλητή στην Κατερίνη που πουλάει αναπτήρες πως το λένε το παιδί, τον Παρασκευά, EPIC WIN!\nReply to Σαλάμια Αλέκομ\nΝταξ το διάβαζα πριν λίγο. Τραγικό. Κι αυτοί οι μάγκες με τα μαγαζιά κυκλοφορούν με λιμουζίνες κτλ.\nΜπράβο πάντως, συγχαρητήρια για τα κότσια. Ήθελα και εγώ να ασχοληθώ με εμπορία ηλεκτρονικών ειδών – τεχνολογίας και γνωρίζοντας από συναδέλφους την κατάσταση έδρασε ως κατασταλτικός παράγοντας. Ώρα να το ξανασκεφτώ.\nΕγώ πάντως δεν βλέπω νικη και επιβεβαίωση στα άρθρα σου. Δεν λέει πουθενά το σκρουτζ περί απατεώνων, απάτης κλπ όπως εσύ. Θα είναι νίκη όταν τελεσιδικήσουν οι νομικές περιπέτειες που έχεις. Τότε θα δούμε αν απλά είχες δίκιο ή όχι και τότε θα πρέπει να δούμε και ένα ανάλογο αρθρο σου με τις αποφάσεις όποιες και να ειναι αυτές.\nΕσύ βλέπε ότι θες. Τα καταστήματα που έκλεβαν βλέπουν την πλάτη μου και οι υπόλοιποι βλέπουν δικαίωση. Οι δικές μου νομικές περιπέτειες είναι να χαμε να λέγαμε 🙂\nΛυπάμαι που δεν καταλαβαίνεις αυτό που σου λέω και συνεχίζεις να χαρακτηρίζεις αόριστα χωρίς καμία απόδειξη όλους αυτούς που ίσως κάνουν κάτι ανήθικο ή παράτυπο, αλλά σε καμία πείρπτωση δεν έχουν αποδειχθεί κλέφτες, ακόμα. Αν αποδειχθούν αλλάζει. Κρίμα γιατί συνεχίζοντας έτσι, πιστεύω ότι θα το καταλάβεις με τον άσχημο τρόπο ότι είναι λάθος, με δεδομένο ότι έχεις νομικές εκκρεμότητες να αντιμετωπίσεις. Το ότι συνεχίζεις με το ίδιο τρόπο, δεν δείχνει μεταμέλεια. Αντιθέτως είναι δημόσια συζήτηση, που να είσαι σίγουρος ότι αυτοί που έχουν κάνει νομικές κινήσεις εναντίον σου θα το εκμεταλευθούν. Πραγματικά σου εύχομαι να πάνε όλα καλά. Και τέλος… Read more »\nΕπειδή νομίζεις πως κι εσύ έχεις να κάνεις με χαζό να σε ενημερώσω πως έχω νομικό και είμαι καλυμμένος από παντού. Οι “νομικές εκκρεμότητες” στις οποίες αναφέρεσαι είναι από αστείες έως υλικό για σαίτες. Το τι έχει αποδειχτεί δε με αφορά ειλικρινά. Διάβασε λίγο το στόμα μου: ΚΑΠΟΙΟΙ ΕΙΝΑΙ ΚΛΕΦΤΕΣ. Οκ; Μήπως θα έχω κάποια νομική περιπέτεια και για αυτό. Και τέλος, επειδή έχω ήδη λάβει απειλές γενικά, κρατάω τα στοιχεία σου, screenshot του σχολίου σου και παίρνω ως απειλή το “θα καταλάβεις με άσχημο τρόπο […]”.\nΣε είχα κατατάξει στους Blogger. μετά την απάντηση σου αυτή σε κατατάσω στους “δημοσιογράφους” ξέρεις αυτούς που απομονώνουν μόνο μία φράση του άλλου και την αξιοποιούν για να διαστρεβλώσουν τα λεγόμενα του. Διαφορετικά δεν εξηγείται πως την φράση μου “Κρίμα γιατί συνεχίζοντας έτσι, πιστεύω ότι θα το καταλάβεις με τον άσχημο τρόπο ότι είναι λάθος, με δεδομένο ότι έχεις νομικές εκκρεμότητες να αντιμετωπίσεις.” καθώς και την επεξήγηση της από κάτω αναλυτικά την έκοψες και άρχισες να λες για απειλές κλπ. Δεν απείλησα κανέναν την γνώμη μου είπα επί των αναφορών σου και ανέφερα και μερικά νομικά μια και τα ξέρω… Read more »\nΜα βέβαια, κι εσύ το ίδιο έκανες. Απομονώνεις φράσεις και ερμήνευες κατά το δοκούν ή τέλος πάντων “νομικά”. Όπως και να έχει το ύφος, από την αρχή ήταν πάντα δηκτικό στα όρια του απειλητικού. Σε ευχαριστώ για τις συμβουλές, είναι όλα τακτοποιημένα.\nnomike xrimatoikonomike το σκρουτζ μιλάει για “παραπλάνηση των καταναλωτών”, “πρόβλημα στη εγκυρότητα των πληροφοριών” και “άρνηση πώλησης στην αναγραφόμενη τιμή” όπως πολύ καλά πρόσεξες. Αν εσύ δεν βλέπεις απάτη σε τίποτα από αυτά, ok, συνέχισε να υποστηρίζεις αυτές τις πρακτικές…αλλά έξω από το σκρουτζ πλέον, στη γειτονιά σου!\nReply to Γεώργιος Παπαδόπουλος\nΑν μιλαμε με νομικούς όρους, η παραπλάνηση ΔΕΝ είναι απάτη. Είναι παραβίαση αστικού νόμου του κράτους και όχι ποινικού που ειναι η απάτη, ναι ειναι ανήθικο συμφωνώ μαζί σου και όλα τα άλλα, αλλά απάτη δεν είναι επομένως δεν διώκεται ποινικά. Μπορεί να επιφέρει ένα πρόστιμο στην επιχειρήση αλλά μέχρι εκεί. Δεν μιλάω για τι τιμές 2-3 αν πίσω από αυτό υπάρχει κάτι που μπορεί να θεωρηθεί απάτη. Μιλάω για την παραπλάνηση. Για το άλλο θα δίξει ο χρόνος όταν προκύψουν στοιχεία που θα αποδυκνείουν κάποια φοροαποφυγή ή κάτι άλλο. Τώρα για να πούμε και τα του Δομίνικου η σηκοφάντιση… Read more »\nΠολλά συγχαρητήρια Δομίνικε! Πάλεψες και νίκησες. Το αποτέλεσμα σε δικαιώνει περίτρανα στην ουσία των λεγομένων σου ότι δηλ. είχαν καθιερωθεί αθέμιτες και ανήθικες εμπορικές πρακτικές από πολλά σκρουτζομάγαζα και ευθύνη του Σκρουτζ ήταν να θέσει όρους ή να τηρήσει τους υπάρχοντες ώστε να εξασφαλίσει την τήρηση της κείμενης νομοθεσίας από τους συνεργάτες του και να αποτρέψει τις λαμογιές εις βάρος καταναλωτών και κράτους. Μπράβο!Πανηγυρίζουμε μαζί σου αυτή τη νίκη.\nΠολλά μπράβο στο skroutz αλλά να σας ενημερώσω οτι τα οποιαδήποτε “λαμόγια” βρηκαν ηδη τρόπο να δικαιολογήσουν πως θα συνεχίσουν να δινουν τα κινητά χωρίς την υποχρέωση του καινούριο νόμου…\nTechinGreek 2.0 - Η Τεχνολογία στα Ελληνικά\nReply to Andreas Triantopoulos\nΔε μου κάνει εντύπωση. Να υποθέσω αφαιρούν τελείως το τιμολόγιο;\nΌχι. Κάνουν αυτό που αναφέρει και ο φίλος παρακάτω. Σου λένε ότι αν δεν είσαι εσύ παρων δε κόβουν τίποτα γιατί δε μπορούν να ξέρουν ότι όντως είσαι ο ιδιοκτήτης της επιχείρησης\nΑπό Τετάρτη όλοι οι γκάνγκστερ θα έχουν φυσιολογικές τιμές αλλά για έκδοση τιμολογίου θα απαιτείται η φυσική παρουσία του πελάτη στο κατάστημα τους με εκατό δικαιολογητικά.\nΑίσχος και ντροπή για το σκρουτζ. Να αποζημειωσει όλα τα νόμιμα καταστήματα\nΣυγχαρητήρια για τον αγώνα που δώσατε και που τελικά δικαιώθηκε!\nReply to Makis Diakatos\nΣυγχαρητήρια για όλα… Καταφέρατε να αποδείξετε ότι η διαφθορά δεν νικάει πάντα..\nReply to Dimitra Marketou\nΈνα μεγάλο μπράβο για τον αγώνα που δώσατε κ σαφώς για τη νίκη σας!!\nReply to Zacharias Strogilis\n*μας είναι φίλε, να σαι καλά!\nΠολλά μπράβο για τον κόπο. Επιτέλους να μάθει ο κόσμος για τις λερες που θησαυρίζουν παράνομα.\nReply to Konstantinos Sinadinos\nΚαιρός ήταν, σε ευχαριστούμε πολύ!\nTechinGreek 2.0 – Η Τεχνολογία στα Ελληνικά καλύτερα λίγο πιο ακριβά να πληρώνουμε και να ξέρουμε σε ποιους απευθυνόμαστε παρά να πληρώνουμε φθηνά σε εταιρείες φαντάσματα.\nΈνα μεγάλο μπράβο καθώς αυτή η δουλειά γινόταν πολλά χρόνια,μπράβο που κάποιος είχε τα κότσια να τα βάλει μαζί τους\nReply to Antonhs Tsagkalidhs\nΝα σαι καλά αγαπητέ φίλε!\nΣυγνώμη που θα χαλάσω την ευφορία της παρέας αλλά για πηγαίνετε να πάρετε τιμολογιο χωρίς να να σας ζητήσουν να αποδείξετε ποιος είστε, πόσοι είστε, είστε ο εκπρόσωπος; Έχετε εξουσιοδότηση; πόσοι είναι στη εταιρεία; Όσο το ratio retail/b2b θα είναι >1 δεν υπάρχει ελπίδα. Literally speaking.\nReply to Παναγιώτης Διβάνης\nParty pooper ^\nΈτσι νομίζεις εσύ με τον Σπυρόπουλο τον Κουμπαρά… 😉\nΠολλα συνχαρητηρια μαγκες για τον αγωνα που κανατε.!!!!!!\nReply to Στελιος Μοσκοβης\nΝα ‘σαι καλά αγαπητέ φίλε!\nΣε ευχαριστούμε αγαπητέ φίλε!\nBestprice θα ακολουθήσει ή όχι ακόμη;\nReply to Μπάμπης Αρχιτεκτονίδης\nΘα ελέγξουμε και θα ασκήσουμε πίεση και προς τα εκεί.\nTechinGreek 2.0 – Η Τεχνολογία στα Ελληνικά και πολύ καλά θα κάνετε γιατί ισχύει το ίδιο.\nReply to Kostas Siaraplis\nΌλα τα λαμόγια θα κάνουν αυτό ακριβώς που λέει ο φίλος Stiv bixtis από Τετάρτη, εφόσον στη τιμή καταστήματος επιτρέπεται το καπέλο. Μηδέν εις το πηλίκο λοιπόν. Αλλά είναι κρίμα ένας τέτοιος γενναίος αγώνας να πάει χαμένος. Οπότε παίδες αρχίστε να ψάχνετε και να αναζητάτε διευκρινήσεις από όποιον γνωρίζετε, ο οποίος είναι σχετικός με το θέμα και τη νομοθεσία αλλά και από τους αρμόδιους φορείς, για την εφαρμογή της παραγράφου Ε3 της ΠΟΛ1150/2017, ώστε να μην επιτρέψουμε κάτι τέτοιο να συμβεί. Πρέπει τώρα να αρχίσουμε να ασκούμε πιέσεις παντού – κυρίως στους αρμόδιους φορείς (τμήμα Ελέγχων & ΦΠΑ του ΥΠΟΙΚ… Read more »\nΥπόδειγμα email που θα μπορούσατε να στείλετε σε οποιαδήποτε αρμόδια αρχή: Καταγγελία και Πρόταση του ………………… ……………………. με υπ’ αριθμ. ταυτότητας ……………….. και αφμ …………….. Τηλ. Επικοιν. ………………… Αξιότιμοι κύριοι, Το τελευταίο διάστημα δημιουργήθηκε πολύς θόρυβος σχετικά με την τεράστια φοροδιαφυγή που λαβαίνει χώρα, κατά τρόπο πρόδηλο και προκλητικό, στον τομέα της εμπορίας των ηλεκτρονικών συσκευών που εμπίπτουν στις διατάξεις του άρθρου 39α του Κώδικα ΦΠΑ. Πολλά ηλεκτρονικά καταστήματα, συνεργάτες των δημοφιλών μηχανών αναζήτησης Σκρουτζ και Best price, έχουν καθιερώσει μια ανήθικη εμπορική πολιτική που στοχοποιεί και προσβάλει την κατηγορία πελατών της χονδρικής και εν γένει όσους ζητούν να αγοράσουν… Read more »\nΣυγγνώμη το email είναι c.kounadis@aade.gr\nΤο γλέντι ξεκίνησε φίλε μου.Κανεις δεν έχει τιμή τιμολογιου.Να δούμε αντίδραση από το σκρουτζ.\nΌτι και να είναι τα νέα κόλπα τους, θα μας βρουν μπροστά τους. Για κάθε λύση τους θα έχουμε και νέο πρόβλημα 😉\nΥπόδειγμα email που θα μπορούσατε να στείλετε σε οποιαδήποτε αρμόδια αρχή: Καταγγελία – Πρόταση του ………………… ……………………. με υπ’ αριθμ. ταυτότητας ……………….. και αφμ …………….. Τηλ. Επικοιν. ………………… Αξιότιμοι κύριοι, Το τελευταίο διάστημα δημιουργήθηκε πολύς θόρυβος σχετικά με την τεράστια φοροδιαφυγή που λαβαίνει χώρα, κατά τρόπο πρόδηλο και προκλητικό, στον τομέα της εμπορίας των ηλεκτρονικών συσκευών που εμπίπτουν στις διατάξεις του άρθρου 39α του Κώδικα ΦΠΑ. Πολλά ηλεκτρονικά καταστήματα, συνεργάτες των δημοφιλών μηχανών αναζήτησης Σκρουτζ και Best price, έχουν καθιερώσει μια ανήθικη εμπορική πολιτική που στοχοποιεί και προσβάλει την κατηγορία πελατών της χονδρικής και εν γένει όσους ζητούν να αγοράσουν… Read more »\nΜην αγχώνεσαι. Η ουσία του ηλεκτρονικού εμπορίου είναι η δυνατότητα απομακρυσμένων αγορών.\nReply to Mr Minaras\nΕδώ πάντως η επίσημη ανάρτηση του ΥΠΟΙΚ με τα email και όλα τα στοιχεία επικοινωνίας των αντίστοιχων τμημάτων του υπουργείου για την αποστολή των καταγγελιών σας:\nΤο παραπάνω email που παρέθεσα παρακαλώ να αφαιρεθεί από τον moderator καθότι μπορεί να είναι προσωπικό δεδομένο και όχι δημόσιο . Ευχαριστώ\nΔομίνικε, επειδή δεν με αφήνει να επεξεργαστώ τις αναρτήσεις μου, σβήσε σε παρακαλώ το post της καταγγελίας που ανέβηκε δύο φορές κατά λάθος καθώς και ένα email στο πιο πάνω post που παρέθεσα για την αποστολή των καταγγελιών καθώς τα δημόσια email είναι αυτά που παραθέτω στο link κατόπιν. Ευχαριστώ\nΗ νέα μόδα από καινούρια καταστήματα που πωλούν χωρίς φπα σε χαμηλές τιμές και ξεφυτρώνουν κάθε μέρα πλέον στο σκρουτζ είναι η εξής:\n“Οροι χρήσης /Πολιτική τιμών\nΣύμφωνα με τo άρθρο 39 του νόμου N.2859 στις τιμές που αναγράφονται δεν συμπεριλαμβάνεται ΦΠΑ, διότι το κατάστημα απαλλάσσεται από την υποχρέωση καταβολής ΦΠΑ.”\nΤί ακριβώς κάνουν; Ιδρύουν νέες εταιρίες οι οποίες λόγω χαμηλού τζίρου θα απαλλαγούν από την υποχρέωση καταβολής φπα;\nΜα είναι a-smart…. πολύ smart ο τύπος 😉\nReply to Μr Minaras\nΟχι φίλε μου ,ο τζιρος για απαλλαγή φπα είναι τζίρος ημέρας .Δεν τους συμφέρει.\nΜόλις σκέφτηκα μια από τις καινούριες πατέντες που θα σκαρφιστούν: Αφού βάλουν την κανονική τιμή και τσιμπήσουν τον πελάτη από το Skroutz θα υπάρχει banner που θα πιάνει την μισή σελίδα του eshop “Θέλετε ακόμα πιο φθηνή τιμή; κάντε click εδώ” και θα τους κατευθύνει στο “άλλο” μαγαζί….\nΕίναι εντολή του υπουργείου να συμμορφωθει ο σκρουτζ, αλλιώς λουκέτο .\nΗ λύση είναι μία. Επιβολή προστίμου και λουκέτο στο σκρουτζ για συγκάλυψη όλων αυτών των απατεώνων .\nΜα δε θα τσιμπάνε οι πελάτες αν βλέπουν την υψηλή τιμή. Ασε που απαγορεύτηκε οποιαδήποτε πολιτική διπλής τιμής και παραπλάνησης απο το Σκρουτζ. Και αυτό είναι έμμεση παραπλάνηση. Οπότε δεν θα κάνουν κάτι τέτοιο\nΕίναι “εντολή” του υπουργείου; Εχεις πληροφορίες ότι το υπουργείο “υποχρέωσε” με κάποιον τρόπο το Σκρουτζ; Γίνεται κάτι τέτοιο; Μήπως απλά έδωσε πρόταση/σύσταση;\nΝαι πριν 3 μήνες περίπου. Αλλά μετά την έρευνα του Δομινικου ασκήθηκε μεγαλύτερη πίεση .Βλέπεις όλα αυτά τα χρόνια τα παιδάκια του σκρουτζ έγιναν πλούσιοι εξαιτίας αυτών των απατεώνων και εις βάρος του δημοσίου.\nΣήμερα 12/6 μου απάντησαν (τηλεφωνικά) από το τμήμα ΦΠΑ του ΥΠΟΙΚ σε καταγγελία που έκανα εχθές για μερικά από αυτά τα θέματα και μου είπαν τα εξής: “Όσον αφορά την ταυτοπροσωπία, το φθινόπωρο – μέχρι το χειμώνα βαριά – θα τεθεί σε λειτουργία η νέα ηλεκτρονική εφαρμογή που ετοιμάζουμε για την επιβεβαίωση του αγοραστή ως δικαιούχου έκπτωσης του φπα. Όσον αφορά την χονδρική και την έκδοση τιμολογίων, ένας έμπορος, ακόμη και αν έχει ενεργό ΚΑΔ χονδρικής, δεν υποχρεούται να δεχθεί να κάνει χονδρική σόνι και καλά. Εχει το δικαίωμα αλλά όχι την υποχρέωση”. Δυστυχώς, δεν τους υποχρεώνει κανένας να κόψουν… Read more »\nΤο κατάστημα SuperOffers.gr δίνει το Redmi 5 plus 64gb στα 164€ και εκδίδει αποφορολογημένο τιμολόγιο υπό αυτές τις προϋποθέσεις:\nΟπότε η τιμή βγαίνει 132€. Τρεχάτε να προλάβετε …. ..\nΤο SuperOffers κατάλαβε ότι μπαίνει μέσα και ανέβασε τιμή στα 188€. 🙂\nΠου είστε ρε μάγκες ιδιοκτητες όλων αυτών των γκανκστερ shops ,να μας εξηγήσετε τώρα γιατί ανεβάσατε τις τιμές σας?\nΑναφέρομαι στα καταστηματα που κράζανε εδώ τον Δομίνικο καιζερ και κάνα δυο αλλοι.\nΝΑ ΘΥΜΑΣΤΕ ΑΥΤΟ.Αυριο στο σκρουτζ όλα τα καταστήματα θα αναφέρονται μόνο σε τιμή λιανικής και πουθενά για τιμή τιμολογιου άρθρο 39.Αυτο σημαίνει ότι το σκρουτζ θα κάνει κολοτουμπα -γαργάρα σαν τον Τσιπρα και θα τα κρατήσει όλα αυτά τα καταστήματα με αποτέλεσμα σε μια εβδομάδα πάλι τα ιδια.\nΟσο παραμένει στο συρτάρι το ψήφισμα για την διασύνδεση των ταμειακών με την εφορία, ο καθένας θα μπορεί, αρνούμενος την χονδρική γιατί έτσι γουστάρει, να αποκρύπτει έσοδα μέσω πειραγμένων ταμειακών και ηλεκτρονικών φορολογικών μηχανισμών. Εάν μάλιστα, σύμφωνα με το νέο κόλπο, οχυρώσει την νομιμοφάνειά του πίσω από μια μικρή εταιρεία ειδικού καθεστώτος απαλλασόμενης φπα, κάνοντας δήθεν τιμές χωρίς ΦΠΑ επειδή το δικαιούται αλλά παράλληλα πειράζοντας την ταμειακή, θα μπορεί να πουλάει ασταμάτητα σε εξευτελιστική τιμή. Διαφορετικά όπως είπες θα έπιανε το προβλεπόμενο όριο τζίρου των 10000€ μέσα σε μια μέρα, άντε σε μια εβδομάδα βαριά. Επομένως ο a- smart σε… Read more »\nΤα πράματα είναι πολύ απλά. Οι τιμές θα φτάσουν τις τιμές κόστους και τα καταστήματα θα κάνουν ό,τι περνάει από το χέρι τους για να μην κόβουν τιμολόγιο. Η μαγκιά που θα πρέπει να αντικαταστήσει την ΠΟΛ 1150 θα είναι ότι όσες εταιρείες εισάγουν αυτά τα προϊόντα θα πρέπει να προκαταβάλουν τον ΦΠΑ κατά την εισαγωγή των εμπορευμάτων. Πχ εάν το τιμολόγιο είναι 10.000€ τότε θα πρέπει να πληρώσουν 12.400€ για να μπορέσουν να τα εισάγουν. Και εννοείται να επανέρθει ο ΦΠΑ στην χονδρική. Να δω μετά πόσοι θα τολμήσουν να πουλήσουν σε τιμή κόστους.\nReply to Απελπισμένος\nΜα αυτό ισχύει ήδη φίλε μου. Οσοι εισάγουν από τρίτες χώρες προπληρώνουν τον ΦΠΑ στο τελωνείο. Νόμος.\nΑ μάλλον εννοείς στις ενδοκοινοτικές όπου δεν πληρώνουν φπα. Σωστά.\nΤωρα βλέπω ότι όλοι οι γκάνγκστερ συνεχίζουν να έχουν τις ίδιες χαμηλες τιμές στο best price.Μήπως ήρθε ο καιρός για λουκέτα και επιβολή προστίμων?\nΠου το είδες αυτό; Μπορείς να αναφέρεις κανένα παράδειγμα; Γιατί εγώ όσους είδα έχουν ίδιες τιμές με το σκρουτζ. Εξάλλου πως θα γινόταν διαφορετικά εφόσον πρόκειται για το ίδιο site; Αυτό προϋποθέτει να έχουν στήσει δεύτερο ολόιδιο site, ένα για κάθε μηχανή αναζήτησης, με διαφορετικές τιμές το καθένα κάτι που δεν παίζει.\nΠαίδες, αν θέλετε να τιμωρήσετε όλους αυτούς που κάνουν λαμογιές αλλά το παίζουν άγιοι, υπάρχει τρόπος, ο οποίος θα λύσει και ένα άλλο πρόβλημα: Την παράνομη εισαγωγή και διάσθεση συσκευών που δεν διαθέτουν Πιστοποιητικο Ασφαλείας CE (Δήλωση Συμμόρφωσης). Οι περισσότεροι στο Σκρουτζ, Bestprice κτλ. πουλάνε κινέζικες συσκευές χωρίς CE για να μεγιστοποιήσουν το κέρδος τους . Δείτε για παράδειγμα εδώ την επίσημη ανάρτηση της Xiaomi με τις συσκευές που διαθέτουν CE και τις αντίστοιχες Δηλώσεις Συμμόρφωσης σε pdf για κάθε μία από αυτές. https://www.mi.com/en/certification/compliance/ Τα πρόστιμα είναι πολύ τσουχτερά, καθώς πρόκειται για ζήτημα που αφορά την ασφάλεια των καταναλωτών: https://www.lawspot.gr/nomikes-plirofories/nomothesia/kya-127200-dtvn2234-tmd-f143/arthro-42-koini-ypoyrgiki-apofasi-127200… Read more »\nΠχ προϊόν για το Samsung j530 έχει 3 καταστήματα απατεώνων. KINITI.NET,GADGETLAB,KAZIMOBILE .Για αλλά προϊόντα έχει και άλλα παρόμοια καταστήματα .\nΑπό ότι βλέπω αυτοί διαφημίζονται μόνο στο Bestprice και όχι στο Skroutz\nΓια το best price ανέφερα παραπάνω\nΠαίδες, αν θέλετε να τιμωρήσετε όλους αυτούς που κάνουν λαμογιές αλλά το παίζουν άγιοι, υπάρχει τρόπος, ο οποίος θα λύσει και ένα άλλο πρόβλημα. Από νομικής άποψης η παράνομη εισαγωγή και διάσθεση συσκευών που δεν διαθέτουν Πιστοποιητικο Ασφαλείας CE (Δήλωση Συμμόρφωσης), είναι πολύ πιο σοβαρό αδίκημα. Οι περισσότεροι στο Σκρουτζ, Bestprice κτλ. πουλάνε κινέζικες συσκευές χωρίς CE για να μεγιστοποιήσουν το κέρδος τους . Δείτε για παράδειγμα εδώ την επίσημη ανάρτηση της Xiaomi με τις συσκευές που διαθέτουν CE και τις αντίστοιχες Δηλώσεις Συμμόρφωσης σε pdf για κάθε μία από αυτές. https://www.mi.com/en/certification/compliance/ Τα πρόστιμα είναι πολύ τσουχτερά, καθώς πρόκειται για… Read more »\nΠαίδες, αν θέλετε να τιμωρήσετε όλους αυτούς που κάνουν λαμογιές αλλά το παίζουν άγιοι, υπάρχει τρόπος, ο οποίος θα λύσει και ένα άλλο πρόβλημα: Την παράνομη εισαγωγή και διάσθεση συσκευών που δεν διαθέτουν Πιστοποιητικο Ασφαλείας CE (Δήλωση Συμμόρφωσης). Οι περισσότεροι στο Σκρουτζ, Bestprice κτλ. πουλάνε κινέζικες συσκευές χωρίς CE για να μεγιστοποιήσουν το κέρδος τους . Δείτε για παράδειγμα εδώ την επίσημη ανάρτηση της Xiaomi με τις συσκευές που διαθέτουν CE και τις αντίστοιχες Δηλώσεις Συμμόρφωσης σε pdf για κάθε μία από αυτές. * Τα πρόστιμα είναι πολύ τσουχτερά, καθώς πρόκειται για ζήτημα που αφορά την ασφάλεια των καταναλωτών, και… Read more »\nΣας βρήκα ευκαιρία!!\n155,39 με τιμολόγιο… ίδια τιμή με το 32GB!\n178 το έχει\n…και τώρα το απενεργοποίησε. Αυτός παίζει κάθε δυο λεπτά με τα προϊόντα του. Την προηγούμενη εβδομάδα που πέτυχα παρόμοια εξεφτελιστική τιμή, δεν έκοβε τιμολόγιο, λέει, λόγω ανέτοιμου μηχανογραφικού συστήματος. Αυτήν την εβδομάδα έκοβε κανονικά με ανεβασμένη (φυσιολογική) όμως τιμή.\n…και η εταιρία του είναι αυτή: Αρ. Γ.Ε.ΜΗ 132233501000 ΣΤΡΑΤΟΣ ΕΠΙΚΟΙΝΩΝΙΕΣ ΜΟΝΟΠΡΟΣΩΠΗ Ι.Κ.Ε. (Χαμχούμης Ευστράτιος)\nΚαλημερα παιδια… αν κπαοιος γνωριζει ας απαντησει…! Κανω συγκρισεις τιμως skroutz-bestprice Και μπορω να πω φτανουν ακομα και διαφορα τιμης 50€..! Οι Συγκρισεις που εκανα ειναι Huawei P9-P9lite- Honor 6x-P smart Galaxy s7 καθως και καποια αλλα αντικειμενα…! Μακραν το bestprice εχει καλυτερες τιμες αλλα γιατι;;; προσωπικα εχω αγορασει κινητο απο bestprice και ηταν μια χαρα κανενα προβλημα γιατι αυτη η διαφορα τιμης;;; νομιζω τα 20-30-40-50€ ειναι σημαντικη διαφορα. Σιγουρα το σκρουτς ειναι ετη φωτος μπροστα με εκατομμυρια κοσμος να αγοραζει απο εκει με συνεπεια να μαγαζια στο bestprice να μην εχουν πολλες κριτικες αφου ολες πανε σκρουτς αλλα δεν… Read more »\nΑυτοί που πουλάνε φθηνότερα στο Best price, στις τιμές που είπες, είναι γνωστοί απατεώνες που κλέβουν τον ΦΠΑ. Πάρε για παραδειγμα τους τρεις πρώτους για το s7 που είπες (φρόντισε να κοιτάς το ίδιο μοντέλο και όχι το duos που έχει άλλη τιμή). Θα παρατηρήσεις ότι η τιμή που δίνουν σε περίπτωση που ζητήσεις έκδοση τιμολογίου είναι αρκετά υψηλότερη. Η τιμή τιμολογίου δεν περιλαμβάνει ΦΠΑ και θα έπρεπε κανονικά να είναι 24% χαμηλότερη από την τιμή λιανικής (την φθηνή τιμή που δίνουν) αλλά δεν είναι. Η φυσιολογική τιμή που περιλαμβάνει ΦΠΑ είναι η τιμή του τιμολογίου +24%. Τότε φθάνουμε στα… Read more »\nΚατάργηση των αποδείξεων από ταμειακή μηχανή που δεν αναγράφουν ούτε μοντέλο και ούτε ΙΜΕΙ.\nΚαι κάτι ακομα.Τοσο χαμηλό κέρδος από τα πρώτα καταστήματα 2 έως 4 ευρώ και σε μοντέλα άνω των 500 ευρώ κάτι δεν μου κάθεται καλά παλι.Μην ξεχνάμε αν κάποιος επιλέξει να πληρώσει με κάρτα το κατάστημα πληρώνει προμήθεια 0,7 έως 1,00 %.\nΔιασύνδεση των ταμειακών μηχανών με τη βάση δεδομένων της Γενικής Γραμματείας Πληροφοριακων Συστημάτων του Υπουργείου Οικονομικών εδώ και τώρα! Ολα τα άλλα ωχριούν ! Σωστό κι αυτό με την προμήθεια των καρτών.\n24 χιλιάδες νέες ευρυζωνικές συνδέσεις για τον ΟΤΕ στο α’ τρίμηνο


Η διαμάχη Τραμπ – Σι μονοπωλεί το Νταβός | Η ΚΑΘΗΜΕΡΙΝΗ\nSIMON ROBINSON / REUTERS\n25 Ιανουαρίου, 2019 25.01.2019 • 23:50\nΟι δύο πιο ισχυροί άνθρωποι στον κόσμο απουσιάζουν φέτος από το Νταβός, ωστόσο όλοι μιλούν για αυτούς. Κατά τη διάρκεια μιας έντονης ομιλίας πριν από δύο χρόνια στο Παγκόσμιο Οικονομικό Φόρουμ (WEF), o Κινέζος πρόεδρος Σι Τζινπίνγκ είχε υποστηρίξει πως η Κίνα είναι η χώρα που υπερασπίζεται περισσότερο από κάθε άλλη το ελεύθερο εμπόριο. Οποιαδήποτε απόπειρα να ανακοπεί η ροή κεφαλαίων, τεχνολογίας, αγαθών ή ανθρώπων μεταξύ οικονομιών «είναι απλώς αδύνατη», είπε πει ο Κινέζος πρόεδρος. Τον Ιανουάριο του 2018, είχε επισκεφθεί το Νταβός ο Αμερικανός πρόεδρος Ντόναλντ Τραμπ, ώστε να στείλει το δικό του «απλό μήνυμα: Δεν έχει υπάρξει ποτέ καλύτερη εποχή να προσλάβει, να κατασκευάσει, να επενδύσει και να αναπτυχθεί (κανείς) στις Ηνωμένες Πολιτείες.\nΗ Αμερική είναι ανοικτή για επιχειρείν». Η Ουάσιγκτον είναι αφοσιωμένη στο ελεύθερο εμπόριο, είχε πει ο Τραμπ, «αλλά δεν μπορούμε να έχουμε ελεύθερο και ανοικτό εμπόριο αν ορισμένες χώρες εκμεταλλεύονται το σύστημα εις βάρος άλλων». Κανείς από τους δύο ηγέτες δεν είχε αναφερθεί στην αντίπαλη υπερδύναμη. Ωστόσο, ήταν σαφές πως, καθορίζοντας ο καθένας τα όριά του για τον τρόπο λειτουργίας του παγκοσμίου εμπορίου, ουσιαστικά συνομιλούσαν. Αν κρίνουμε από τα όσα έγιναν το 2018, κανείς τους δεν άκουγε. Και ο λόγος για τον οποίον όλοι μιλούν φέτος στο Νταβός τόσο πολύ για τον Τραμπ και τον Σι είναι οι συνέπειες της αντιπαράθεσής τους. Ο Κέβιον Σνίντερ, υψηλόβαθμο στέλεχος της McKinsey, είπε στο Νταβός ότι το εμπόριο αποτελεί «μια πτυχή απλώς της ευρύτερης έντασης μεταξύ ΗΠΑ και Κίνας». Ο εμπορικός πόλεμος των δύο μεγαλύτερων οικονομιών του κόσμου έχει ήδη επιβραδύνει την παγκόσμια ανάπτυξη, αναδιαμορφώνει τις παγκόσμιες εφοδιαστικές αλυσίδες και τα σχέδια των εταιρειών και πλήττει χώρες από τον Καναδά μέχρι τη Σιγκαπούρη. Την παραμονή της έναρξης του Φόρουμ, το ΔΝΤ αναθεώρησε προς το χειρότερο την πρόβλεψή του για την ανάπτυξη της παγκόσμιας οικονομίας. Στον πραγματικό κόσμο οι επιπτώσεις έχουν γίνει αισθητές εδώ και μήνες. Η εταιρεία Foxconn, η οποία συναρμολογεί τα iPhone της Apple στην Κίνα, λέει τώρα πως εξετάζει το ενδεχόμενο να κατασκευάσει εργοστάσια στο Βιετνάμ και στην Ινδία, ώστε να περιορίσει την επίπτωση του εμπορικού πολέμου. Οι αυτοκινητοβιομηχανίες αλλάζουν τη χώρα όπου κατασκευάζουν συγκεκριμένα μοντέλα τους εξαιτίας των αυξημένων δασμών. Σε χώρες όπως η Αυστραλία όλοι νιώθουν τις επιπτώσεις, καθώς υποχωρεί το εθνικό νόμισμα, οι πωλήσεις κρασιών και οι τιμές των κατοικιών.\nΟι άνθρωποι θέλουν να γνωρίζουν «πόσο έχει επιβραδυνθεί η οικονομία και ποιοι είναι αυτοί οι δασμοί και τι επίπτωση έχουν πραγματικά οι διαπραγματεύσεις για το εμπόριο», είπε, κατά τη διάρκεια συνέντευξης προς το Reuters, ο Μάικλ Κόρμπατ, διευθύνων σύμβουλος της Citibank. Φέτος δεν επισκέφθηκε το Νταβός αμερικανική αντιπροσωπεία, ωστόσο σε βιντεοσκοπημένο μήνυμά του ο Μάικ Πομπέο, υπουργός Εξωτερικών των ΗΠΑ, περιέγραψε την Κίνα με μελανά χρώματα προτού προσθέσει πως οι διαφορές των δύο χωρών θα επιλυθούν αν αποδεχθεί η Κίνα τις αρχές του δίκαιου και ανοικτού εμπορίου και της προστασίας της πνευματικής ιδιοκτησίας. Αμερικανός αξιωματούχος είχε δηλώσει από την Ουάσιγκτον λίγες ημέρες πριν από την έναρξη του Φόρουμ πως οι επιπλέον δασμοί που επέβαλε η κυβέρνηση Τραμπ ανάγκασαν την Κίνα να προσέλθει στο τραπέζι των διαπραγματεύσεων.\nΟι απόψεις διίστανται στην Κίνα. Ο Του Σινκουάν, ειδικός στο εμπόριο στο Πανεπιστήμιο του Πεκίνου για τη Διεθνή Οικονομία και Επιχειρήσεις, είπε πως ο εμπορικός πόλεμος θα μπορούσε να αναγκάσει την Κίνα να ανοίξει περισσότερο την οικονομία της. Ωστόσο, υψηλόβαθμος αναλυτής σε κινεζική κρατική εταιρεία αντιτείνει πως ο Σι δεν μπορεί να δεχθεί τις αμερικανικές απαιτήσεις για μεταρρυθμίσεις. Κάτι τέτοιο θα αποτελούσε μεγάλο πολιτικό πλήγμα και θα ήταν πιο επικίνδυνο πολιτικά από μια περίοδο οικονομικής ύφεσης.


HERCAI 69 - περίληψη\t- Victory TV\nΟ Νασούχ μαθαίνει ότι ο Μιράν είναι εγγονός του!\nΟ Μιράν παρατηρεί πως στο σπίτι που έχει αγοράσει δίπλα σε αυτό των Σάντογλου, για να συναντά τη Ρεϊγιάν, είναι πεσμένος ο αναπτήρας του Ασλάν... Πηγαίνει να του ζητήσει τον λόγο, παρά τις προσπάθειες της Ρεϊγιάν να τον ηρεμήσει...\nΑυτός είναι και ο λόγος που για μια ακόμα φορά τσακώνονται: ο θυμός του Μιράν, τον οποίο δεν μπορεί να συγκρατήσει. Η Ρεϊγιάν τού λέει πως, αν δεν αλλάξει συμπεριφορά, θα τον αφήσει... Καθώς καβγαδίζουν στον δρόμο, τους βλέπει ο Αζάτ και πηγαίνει να «σώσει» την ξαδέλφη του από τον... πρώην άντρα της, αφού πιστεύει πως έχουν πάρει διαζύγιο...\nΟ Αζάτ και η Ρεϊγιάν πηγαίνουν για καφέ, όπου τους πετυχαίνει ο Ασλάν και βρίσκει την ευκαιρία να πλησιάσει το αντικείμενο του πόθου του, ειδικά όταν ο Αζάτ φεύγει βιαστικά για μια έκτακτη δουλειά... Ο Μιράν τούς βλέπει από μακριά και ορμά στον Ασλάν... Και ο κύκλος των παρεξηγήσεων και των εντάσεων συνεχίζεται...\nΟ Αζάτ μεταφέρει το περιστατικό στην Γκιονούλ και εκείνη σκέφτεται πως αυτός ο... άγνωστος Ασλάν ίσως είναι η σωτηρία της. Από τη μια ονειρεύεται να τον δει στο πλευρό της Ρεϊγιάν, από την άλλη όμως σκέφτεται ότι ίσως να είναι βαλτός από την Αζιζέ. Δεν θεωρεί καθόλου τυχαίο ότι αυτός που τώρα φλερτάρει τη Ρεϊγιάν ισχυρίστηκε ότι πυροβόλησε τον Αζάτ...\nΗ Αζιζέ πηγαίνει να βρει τον Ασλάν. Εκείνος όμως λείπει από το σπίτι του και η ίδια βρίσκει την ευκαιρία να... κάνει τη βόλτα της ανενόχλητη. Μπαίνει και στο γραφείο του, όπου βρίσκει ένα τηλεκοντρόλ και πατώντας το ανοίγει τη βιβλιοθήκη και συνειδητοποιεί... ότι και ο γνήσιος εγγονός της είναι ερωτευμένος με τη Ρεϊγιάν!\nΟ Μιράν, προκειμένου να εξασφαλίσει ότι η Ρεϊγιάν δεν θα φύγει από το Μίντιατ για να πάει στη μητέρα της μέχρι εκείνη να γεννήσει, πηγαίνει ο ίδιος και βρίσκει τη Ζεχρά και της λέει όλη την αλήθεια για το διαζύγιο... που δεν πήραν με τη Ρεϊγιάν! Η Ζεχρά επιστρέφει στο αρχοντικό των Σάντογλου και ξεσπά σε όλους όσοι συνεχίζουν να πικραίνουν την κόρη της.\nΕίναι αποφασισμένη να αποκαλύψει μάλιστα και ότι ο Μιράν είναι γιος του Χαζάρ. Έτσι, ψάχνει την κούκλα της Γκιουλ, όπου είχε κρύψει το γράμμα της Ντιλσάχ. Όταν η μικρή τής λέει ότι η κούκλα της είναι στο αρχοντικό των Ασλάνμπεϊ, αποφασίζει να πάει εκεί να την αναζητήσει, χωρίς να ξέρει φυσικά ότι το γράμμα το έχει κάψει ο Ασλάν...\nΌμως η Ζεχρά βλέπει πως ο Νασούχ είναι έξαλλος με τον Μιράν και θέλει να τον σκοτώσει, ενώ της αποκαλύπτει ότι δήθεν ο Χαζάρ σκότωσε τον πατέρα του Μιράν. Τότε η Ζεχρά αναγκάζεται να του αποκαλύψει πως... ο Μιράν είναι γιος του Χαζάρ. Μόνο που η Ρεϊγιάν έχει προλάβει κι έχει ακούσει μόνο τα λόγια του παππού της και λέει στον Ασλάν, που για μια ακόμα φορά είναι δίπλα της, πως αποκλείεται ο πατέρας της να έχει σκοτώσει τον πατέρα του Μιράν. Όμως δυστυχώς ο Μιράν ακούει το τελευταίο: ότι ο Χαζάρ έχει σκοτώσει τον πατέρα του!\nHERCAI 67 - περίληψη\nHERCAI 66 - περίληψη\nHERCAI 68 - video (7)\nHERCAI 68 - video (6)\nHERCAI 68 - video (5)


Ποια ήταν τα βασικά σημεία της παρέμβασής του\nΟ Πρωθυπουργός κατά την παρέμβασή του στην προπαρασκευαστική Σύνοδο του PES τόνισε την αισιοδοξία του για το αποτέλεσμα των ευρωεκλογών, ενώ έκρουσε τον κώδωνα του κινδύνου για ενδεχόμενη άνοδο της ακροδεξιάς.\nΒασικά σημεία παρέμβασης, σύμφωνα με κυβερνητικές πηγές:\n1. Στην πιθανότητα μετεκλογικής συμμαχίας του ΕΛΚ με την Ακροδεξιά θα πρέπει να απαντήσουμε όλες οι προοδευτικές δυνάμεις της Ευρώπης, με τη δική μας στρατηγική σύγκλισης ενάντια στο νεοφιλελευθερισμό και τον εθνικισμό, που τροφοδοτούν την ακροδεξιά.\n2. Την επόμενη μέρα θα πρέπει όλες οι προοδευτικές δυνάμεις να συμφωνήσουμε ότι έχουμε ευθύνη και υποχρέωση να αποτρέψουμε την εκλογή του ακραία νεοφιλελεύθερου και ακραία δεξιού, Βαυαρού πολιτικού Βέμπερ στην Προεδρία της Κομισιόν. Μία τέτοια εξέλιξη θα σηματοδοτούσε και επισήμως τη συνεργασία της Δεξιάς και την Ακροδεξιά και αυτό θα ήταν καταστροφικό για το μέλλον της Ευρώπης.\n3. Ο πολιτικός μας προσανατολισμός δεν μπορεί παρά να είναι σαφής απέναντι στον νεοφιλελευθερισμό και τις πολιτικές της λιτότητας, που γεννούν τις ανισότητες και θρέφουν την Ακροδεξιά. Ταυτόχρονα όμως, δεν μπορεί παρά να είναι σαφής και σε ό,τι αφορά τις πράσινες πολιτικές για τη βιώσιμη ανάπτυξη και την προστασία του περιβάλλοντος. Η πιο ελπιδοφόρα είδηση τις τελευταίες ημέρες ήταν οι κινητοποιήσεις των νέων για την κλιματική αλλαγή.\n4. Η Ευρώπη χρειάζεται όσο ποτέ μία ευρεία προοδευτική συμμαχία για να υπερασπιστεί τις ιδρυτικές της αξίες της Δημοκρατίας, της αλληλεγγύης, της κοινωνικής συνοχής απέναντι στον αντιευρωπαϊκό ακροδεξιό λαϊκισμό.\n5. Η αντίθεσή μας στον εθνικισμό και η προτεραιότητά μας για την ειρήνη και τη σταθερότητα στα Δυτικά Βαλκάνια πρέπει να πάρουν σάρκα και οστά στο Ευρωπαϊκό Συμβούλιο του Ιουνίου. Η άρνηση ένταξης ενταξιακών διαπραγματεύσεων με τη Βόρεια Μακεδονία, μετά τα όσα πετύχαμε με την ιστορική Συμφωνία των Πρεσπών, θα ήταν απόφαση υπέρ των δυνάμεων της οπισθοδρόμησης και του εθνικισμού και σε βάρος της πολιτικής της προόδου, της ειρήνης και της φιλίας των λαών.\nΣύνοδος των ευρωσοσιαλιστών


Γαλλία: Απειλεί με αντίποινα – Η Βρετανία κόβει τις αλιευτικές άδειες | Moneyreview.gr\nΚόσμος Τετάρτη 29/09/2021, 21:39 NEWSROOM\n29 Σεπτεμβρίου, 2021 Τε 29/09/2021, 21:39\nΚλιμακώνεται ξανά η ένταση ανάμεσα σε Γαλλία και Βρετανία στο θέμα της αλιείας, από τη στιγμή που η Βρετανία και η Νήσος του Τζέρσεϊ αρνήθηκαν να δώσουν άδεια σε Γάλλους αλιείς για να δραστηριοποιούνται στα χωρικά τους ύδατα.\nΗ Γαλλία προειδοποίησε ότι τη Βρετανία παραβιάζει τη συμφωνία του Brexit αφού αρνήθηκε την πρόσβαση αρκετών μικρών αλιευτικών σκαφών της Ε.Ε. στα χωρικά της ύδατα, αυξάνοντας τις διπλωματικές εντάσεις μεταξύ των δύο χωρών. Μάλιστα, το Παρίσι προειδοποίησε ότι εάν το θέμα δεν διευθετηθεί θα προχωρήσει σε αντίποινα τις επόμενες εβδομάδες.\n«Πρόκειται για μια νέα άρνηση των Βρετανών να εφαρμόσουν τους όρους της συμφωνίας του Brexit παρά το έργο που έχουμε κάνει μαζί. Η γαλλική αλιεία δεν πρέπει να κρατείται όμηρος από τους Βρετανούς για πολιτικούς λόγους», δήλωσε η υπουργός Θαλάσσης της Γαλλίας, Ανίκ Ζιραρντέν.\nΟι Γάλλοι αλιείς διαμαρτύρονται ότι η κυβέρνηση της Βρετανίας καθυστερεί τις άδειες για τα σκάφη αντικατάστασης.\nΟ εκπρόσωπος της γαλλικής κυβέρνησης Γκαμπριέλ Ατάλ δήλωσε σήμερα μετά την εβδομαδιαία συνεδρίαση του υπουργικού συμβουλίου ότι οι αποφάσεις της Βρετανίας δεν γίνονται αποδεκτές.\n«Η προσέγγισή μας ήταν λογική και απόλυτα σύμφωνη με τις δεσμεύσεις μας στη Συμφωνία Εμπορίου και Συνεργασίας. Συνεχίζουμε να συνεργαζόμαστε με την Κομισιόν και τις γαλλικές αρχές και θα εξετάσουμε τυχόν περαιτέρω στοιχεία για τις υπόλοιπες αιτήσεις άδειας», αναφέρει από την πλευρά του το βρετανικό υπουργείο Περιβάλλοντος, Τροφίμων και Αγροτικών Υποθέσεων σε ανακοίνωσή του.\nΤο υπουργείο ανέφερε νωρίτερα ότι από 47 αιτήσεις για ψάρεμα στα βρετανικά ύδατα που έγιναν από μικρά σκάφη, έχουν χορηγηθεί 12 άδειες. Οι άλλες άδειες δεν χορηγήθηκαν επειδή τα σκάφη δεν μπόρεσαν να δείξουν επαρκή στοιχεία για το ιστορικό αλιείας στα νερά, ανέφερε το υπουργείο.\nΟι τελευταίες άδειες που έχουν χορηγηθεί αφορούν την αλιεία στη ζώνη 6 έως 12 μίλια από τις ακτές της Βρετανίας. Μετά το Brexit, περίπου 1.700 σκάφη της Ε.Ε. έχουν λάβει άδειες αλιείας στη ζώνη 12 μίλια έως 200 μίλια από τις ακτές της Βρετανίας, ανέφερε το υπουργείο.\nΓαλλία Βρετανία Αλιεία


Υποψήφιο για Mercury το τελευταίο άλμπουμ του Μπάουι | Η Εφημερίδα των Συντακτών\nΤο «Blackstar», το άλμπουμ που κυκλοφόρησε λίγες μόλις ημέρες πριν από τον θάνατο του δημιουργού του, Ντέιβιντ Μπάουι, είναι υποψήφιο για το φετινό βραβείο Mercury.\nΤο βραβείο απευθύνεται σε καλλιτέχνες που παράγουν έργα περισσότερο εκλεκτικά, ακόμη και σκοτεινά, τα οποία κινούνται πέρα από τα επικρατούντα μουσικά ρεύματα.\nΚαλλιτέχνες που έχουν κερδίσει το βραβείο, ύψους 20.000 λιρών, που θεσμοθετήθηκε το 1992 και αφορά τη Βρετανία και την Ιρλανδία, είναι οι Arctic Monkeys και οι Elbow, πολύ πριν γίνουν γνωστοί στο ευρύ κοινό.\nΤο «Blackstar» θα συναγωνιστεί με τους σόλο καλλιτέχνες Laura Mvula, Bat For Lashes, Anohni, Jamie Woon και Michael Kiwanuka, τα συγκροτήματα Radiohead, The 1975, Savages και The Comet is Coming, καθώς και με τους μουσικούς Skepta και Kano.\nΟ νικητής θα ανακοινωθεί στις 15 Σεπτεμβρίου.\nΜΟΥΣΙΚΑ ΝΕΑ 29.10.2016, 02:10\nO Ντίλαν αναγνωρίζει το Νόμπελ: «Είναι καταπληκτικό!»\nO σπουδαίος τραγουδοποιός έσπασε τελικά τη σιωπή του και δύο βδομάδες μετά την τολμηρή ανακοίνωση της Ακαδημίας δήλωσε ότι «είναι δύσκολο να το πιστέψει κανείς. Είναι καταπληκτικό, απίστευτο! Ποιος θα...\nΜΟΥΣΙΚΑ ΝΕΑ 17.10.2016, 17:55\nΗ Ακαδημία δεν ψάχνει άλλο τον Ντίλαν\nΈπειτα από πολλές αποτυχημένες απόπειρες η Σουηδική Ακαδημία εγκατέλειψε τις προσπάθειες να επικοινωνήσει με τον Μπομπ Ντίλαν, που κέρδισε το φετινό Νόμπελ Λογοτεχνίας, σύμφωνα με τη γενική γραμματέα της, Σάρα...\nΜΟΥΣΙΚΑ ΝΕΑ 14.10.2016, 13:45\nΣιγή ιχθύος από το νομπελίστα Ντίλαν\nΜία μέρα μετά την ανακοίνωση της τολμηρής βράβευσης του σπουδαίου Αμερικανού τραγουδοποιού Μπομπ Ντίλαν με το Νόμπελ Λογοτεχνίας, η Σουηδική Ακαδημία «εξακολουθεί να μην έχει μιλήσει» με τον βραβευθέντα, ο...


Το 1o KIDOT Online Bootcamp συνεχίζεται δυναμικά και διαδικτυακά κάθε Δευτέρα κι εσείς προλαβαίνετε να κάνετε κράτηση!\nΣτην δεύτερη μας συνάντηση μας συζητήσαμε για τη σχολική καθημερινότητα και για ζητήματα εκπαίδευσης με τον\nβραβευμένο εκπαιδευτικό της χρονιάς Νίκο Γαλάνη, αλλά και για μαθησιακές δυσκολίες και Δ.Ε.Π.Υ.\nμε τη φιλόλογο- ειδική παιδαγωγό Νάνσυ Παπαδάτου.\nΔευτέρα 20 Σεπτεμβρίου, 19.00-21.00:\nΣυζητάμε για τις εξωσχολικές δραστηριότητες! Πιο συγκεκριμένα, η Έλενα Παπά, εκπαιδευτικός και ιδιοκτήτρια του The Key Creative School θα μας βοηθήσει ν’ ανακαλύψουμε την πολλαπλή νοημοσύνη και να κατανοήσουμε τα οφέλη της για τα παιδιά, ενώ η Φρόσω Πατσού, Ph.D, M.Sc – Ψυχολόγος – Αθλητική Ψυχολόγος, θα μας λύσει κάθε απορία για το πώς επιλέγουμε άθλημα για το παιδί.\nΛύνουμε τις πιο συχνές ερωτήσεις των γονιών όπως:\nΠοια είναι τα ενδιαφέροντα του παιδιού μου τελικά;\nΠώς μπορώ να το βοηθήσω να βρει τις κλίσεις και τα ταλέντα του;\nΠρέπει να διαλέξω εγώ ή αυτό εξωσχολικές δραστηριότητες;\nΓιατί πρέπει να κάνει το παιδί κάποιο άθλημα;\nΠοια είναι η κατάλληλη ηλικία να ξεκινήσει το παιδί μου κάποιο άθλημα;\nΔευτέρα 27 Σεπτεμβρίου, 19.00-21.00:\nΨυχολογία Γονέων & Παιδιών\nΣυζητάμε με την σύμβουλο γονέων, Εκ. Σύμβουλο ψυχικής Υγείας Φιλιώ Κατσαρού για το πώς μπορούμε να υποστηρίξουμε τα παιδιά ώστε να αντιμετωπίσουν τις προκλήσεις της νέας σχολικής χρονιάς. Παράλληλα, ο κλινικός παιδοψυχολόγος Κωνσταντίνος Δημάτης θα δώσει χρήσιμες συμβουλές για να γίνουν όλα τα παιδιά ανεξάρτητα και ευτυχισμένα.\nΠώς θα βοηθήσουμε το παιδί μας να αντιμετωπίσει την πρόκληση της κοινωνικοποίησης, της υπευθυνότητας για το διάβασμα και τις άλλες υποχρεώσεις;\nΠώς μπορώ να δημιουργήσω μια σχέση ασφάλειας και εμπιστοσύνης με το παιδί μου;\nΠού χρειάζεται να εστιάσω σαν γονιός και τι επιλογές να κάνω ώστε οι εμπειρίες αυτές να λειτουργούν ενισχυτικά ως προς την αυτοεκτίμηση και την ανθεκτικότητα του παιδιού;\nΠώς ένα παιδί θα γίνει ανεξάρτητο και υπεύθυνο στα σχολικά του καθήκοντα;\nΠώς ένα παιδί θα αποκτήσει αυτοπεποίθηση;\nΤο συνολικό κόστος συμμετοχής είναι 30 ευρώ.\nΣε καθεμία από τις ενότητες θα υπάρξει παρουσίαση βασικών σημείων της από μέρους των ειδικών, αλλά και χρόνος για Q&A και επίλυση όλων των αποριών. Έτσι, όλοι οι συμμετέχοντες μπορούν να αλληλοβοηθηθούν εκφράζοντας τις πιο μικρές και μεγάλες τους ανησυχίες.\nΘα λάβετε και τις 4 βιντεοσκοπημένες συναντήσεις μας ώστε να μπορείτε να τις παρακολουθήσετε όλες στον δικό σας χρόνο.\nΌλοι οι συμμετέχοντες του Online Bootcamp μπορούν να γίνουν μέλη της κοινότητας του KIDOT και να μπουν στο private Facebook group ώστε να συνεχίσουν τη συζήτηση και να ανταλλάξουν σκέψεις, απορίες και εμπειρίες.\nΣυμμετοχή της ΠΚΜ στη διεθνή έκθεση FRUIT ATTRACTION 2021 - Πρόσκληση εκδήλωσης ενδιαφέροντος προς επιχειρήσεις


Η ΟΜΙΛΙΑ ΤΟΥ ΤΟΥΡΚΟΥ ΠΡΟΞΕΝΟΥ ΑΚΙΝΤΖΙ ΣΤΟ ΠΑΝΗΓΥΡΙ ΤΟΥ ΧΙΛΙΑ – TOURKIKANEA.GR\nΠΡΟΞΕΝΟΣ ΤΗΣ ΤΟΥΡΚΙΑΣ ΑΛΗ ΡΙΖΑ ΑΚΙΝΤΖΙ:\n¨ΟΤΑΝ ΕΔΩ ΣΤΗΝ ΔΥΤΙΚΗ ΘΡΑΚΗ ΜΙΛΑΜΕ ΓΙΑ ΤΟΝ ΓΚΑΖΙ ΕΒΡΕΝΟΣ ΜΠΕΗ, ΕΙΝΑΙ ΑΝΑΓΚΗ ΝΑ ΤΙΜΑΜΕ ΚΑΙ ΤΟΝ ΣΑΓΙΝΤ ΑΛΗ ΣΟΥΛΤΑΝ¨\nΣυγκεντρωθήκαμε σήμερα εδώ σε συνέχεια μιας κληρονομιάς 650 ετών. Εδώ δεν πρόκειται μόνο για ένα τουρνουά ή μια γιορτή πάλης. Αλλά πραγματικά είναι μια κληρονομιά 2000 ετών της οποίας οι ρίζες εκτείνονται έως την Μέση Ασία.\nΕίναι μια κληρονομιά που έρχεται από το Χορασάν από τους Χοτζά Αχμέτ Γεσεβί, Χατζή Μπεκτάς Βελί, Μεβλανά, Σαρί Σαλτούκ, και Αϊβάζ Ντεντελέρ. Όταν εδώ στην Δυτική Θράκη μιλαμε για τον Γκαζί Εβρενός Μπέη πρέπει να τιμάμε και τον Σαγίντ Αλή Σουλτάν. Διότι την ώρα που ο ένας εκφράζει το κράτος, τον στρατό, τον ηρωισμό και την παλικαριά, ο Σαγίντ Αλή Σουλτάν εκφράζει την ενότητα των ανθρώπων και την αγάπη. Εδώ σε αυτόν τον χώρο βλέπουμε πως ενώνονται και οι δύο τους.¨\nΠολύτιμοι αδερφοί μου, υπάρχει μια εικόνα του Χατζή Μπεκτάς Βελί η οποία υπάρχει στο μυαλό όλων μας. Σε αυτήν έχει στο ένα χέρι του ένα λιοντάρι ή λύκο και στο άλλο μια αντιλόπη. Είναι μια παράδοση που μέσω αυτών των ειδών τα οποία στην πραγματική ζωή δεν συναντιούνται ποτέ, εκφράζει την ενότητα και την αγάπη. Για αυτό όποιος λέει πως εκφράζει αυτήν την παράδοση δεν του πάνε καθόλου οι διαχωρισμοί. Μπορεί οι περισσότεροι από εσάς να μην το γνωρίζετε. Να πω όμως το εξής:\nΓνωρίζω πως κάποιοι οι οποίοι επιδιώκουν τον διαχωρισμό, εκμεταλλεύτηκαν τα αφελή και ειλικρινά αισθήματα κάποιων αδερφών μας των οποίων ο αριθμός δεν ξεπερνά τα δάχτυλα του ενός χεριού, οι οποίοι τους είπαν σε όλα ¨ΝΑΙ¨. Αυτό που αναφέρεται πως άρχισε ως διαφορά, ξέρω πως το αποδέχονται και ο σύλλογος Σέτσεκ και οι ηγέτες αυτής της κοινότητας. Στην τουρκική μας γλώσσα υπάρχει μια παροιμία: ¨Στόχος δε είναι να φάμε σταφύλι , αλλά να δείρουμε τον αμπελουργό¨. Εάν ο στόχος είναι να φάμε σταφύλι, εδώ συνεχίζεται ένα έθιμο 700 ετών και αυτό που πρέπει να γίνει είναι η ένωση σε αυτόν τον χώρο. Μακάρι έτσι να γίνει. Πιστεύω πως πρόκειται για μια προσωρινή διαμάχη η οποία το συντομότερο θα λήξει. Γνωρίζω πολύ καλά πως η τουρκική μειονότητα δυτικής Θράκης έχει αυτήν την προνοητικότητα, την σύνεση και την ιστορική εμπειρία. Παντού στον κόσμο μπορεί να υπάρχουν διαχωρισμοί δογμάτων και θρησκευτικών ταγμάτων, αλλά δεν πιστεύω πως αυτό θα συμβεί στην Δυτική Θράκη. Διότι εσείς ως στάση και συμπεριφορά είστε μετριοπαθείς και πολιτισμένοι άνθρωποι. Ως βίος και ως κοσμοθεωρία δεν είστε άνθρωποι να ανακρίνετε ο ένας τον άλλο ή να προσπαθείτε να τον ευθυγραμμίσετε. Ξέρουμε πολύ καλά πως αυτό ισχύει στην καθημερινή ζωή. Ξέρουμε πολύ καλά και βλέπουμε πως αυτή η διαμάχη αφορά αφορά έναν πολύ μικρό κύκλο .\nΠολύτιμοι ομογενείς μου, επιθυμώ τέλος να τονίσω το εξής. Η ιστορία είναι πολύ σημαντική. Η ιστορία είναι η παράδοση που περιγράφει κατά τον καλύτερο τρόπο το ποια είναι μια κοινότητα, από πού προέρχεται, γιατί είναι διαφορετική από άλλες και ποιες είναι οι παραδόσεις της. Είμαστε υποχρεωμένοι να κατανοήσουμε σωστά την ιστορία. Είμαστε υποχρεωμένοι να καταβάλλουμε προσπάθεια να μην μεταφέρουμε στο σήμερα, θέματα τα οποία συνέβησαν και έχουν λήξει μέσα στην ιστορία . Δείτε στον Παγκόσμιο Πόλεμο πέθαναν 50 εκ. άνθρωποι. Ο πλέον βίαιος και αιματηρός καβγάς του κόσμου. Αλλά μετά από 4 έτη μπήκαν τα θεμέλια της Ε.Ε. Με επικεφαλής την Γερμανία και την Γαλλία, οι χώρες άφησαν στην άκρη τις ιστορικές διενέξεις και όλες τις τραγωδίες και κατέληξαν στο ότι πρέπει να ενωθούν. Εμείς λοιπόν γιατί να μεταφέρουμε στο σήμερα διενέξεις και διαχωρισμούς που υπήρξαν πριν από 1300 χρόνια; Ναι συνέβησαν κάποια πράματα, δεν λέμε πως δεν συνέβησαν. Αλλά πρέπει όλα αυτά που συνέβησαν να τα μάθουμε καλά και τα περιστατικά να τα καθαρίσουμε από τα μετέπειτα προστεθέντα στοιχεία. Δεύτερον επιθυμώ να τονίσω το εξής. Σας παρακαλώ τις εκτός δυτικής Θράκης διενέξεις να μην τις μεταφέρουμε εδώ. Κάποια θέματα τα οποία σας αφορούν ή όχι, αλλά δεν υφίστανται σε αυτή την κοινότητα εδώ, παρακαλώ μην τα φέρνετε εδώ λες και ¨ανήκουν εδώ¨ καθώς αυτά φέρνουν τον ένα ενάντιο στον άλλο.\nΑπό την τόση εμπειρία μου στην ζωή, είστε μια από τις πλέον αθώες, ειλικρινείς και πολιτισμένες κοινότητες. Δεν λέω ότι δεν υπάρχει θέμα αλλά από την άλλη δεν χρειάζεται και να το μεγενθύνουμε. Εσείς είστε υποχρεωμένοι να συνεχίσετε με επιτυχία τον δρόμο της ενότητας και ομοψυχίας. Σας χαιρετίζω με σεβασμό και αγάπη¨.\nΣχ: Αυτές οι διαφορές και τα θέματα που υπονοεί ο πρόξενος είναι οι σφαγές που έχουν γίνει σε βάρος των αλεβιτών στην οθωμανική ιστορία και η σημερινή πολιτική αφομοίωσης που ακολουθεί σε βάρος των αλεβιτών στην Τουρκία και στα Βαλκάνια η Diyanet. Tονίζει πολλές φορές τα περί ¨ενότητας¨, ενότητα φυσικά που την εννοεί υπό τας εντολάς του…\nΠΗΓΑΙΝΟΝΤΑΣ ΜΕ ΤΟ ΠΟΔΗΛΑΤΟ ΣΤΗΝ ΔΟΥΛΕΙΑ ΤΟΥ…. —ΒΙΝΤΕΟ\n3 Αυγούστου 2017 στις 12:55\nΕνωμένοι είμαστε φίλτατε.\nΕίμαστε η μουσουλμανική μειονότητα της Δ. Θράκης που αποτελείται από Τούρκους, Πομάκους, Βούλγαρους, Έλληνες, Αθίγγανους, Αλεβίτες, Σουνίτες, Κρυπτοχριστιανούς ενδεχομένως και ό,τι άλλο θέλει η καρδιά και η ψυχή του καθενός.\nΑυτό έχετε υπογράψει κι επίσημα ως Τουρκικό κράτος (Μα μήπως άλλαξαν τα σύνορα του και δεν το πήρα χαμπάρι;).\nΕσείς είστε που δημιουργείτε προβλήματα και σπέρνετε τη διχόνοια παντού, χαρακτηρίζοντας όποιον δεν υπακούει στις εντολές σας Γκιουλενικό, γκιαούρη, τρομοκράτη και δεν συμμαζεύεται.\nΚαλό το λογύδριο σου, δεν ξέρω όμως αν πιάσει.\nconsectetur dapibus leo Lorem ante. venenatis felis commodo id risus. at lectus


Προσοχή! Μην επιτρέψετε να σας κλέψουν το όνειρο. - Το Δικτυακό Μάρκετινγκ στην ΕλλάδαΤο Δικτυακό Μάρκετινγκ στην Ελλάδα\nΠροσοχή! Μην επιτρέψετε να σας κλέψουν το όνειρο.\nPosted on 17/09/2007 by admin\nΈνα άρθρο που έχω χρησιμοποιήσει αρκετές φορές όταν έχω μιλήσει με κάποιον υποψήφιο ο οποίος μου είπε ότι του άρεσε αυτό που είδε αλλά θέλει λίγο χρόνο να το σκεφτεί ή ότι δεν μπορεί να ξεκινήσει άμεσα. Επίσης είναι κάτι που στέλνω σε όλους τους καινούργιους μου συνεργάτες.\nΓιατί τόσοι πολλοί άνθρωποι αφήνουν τα όνειρά τους να πεθάνουν χωρίς καν να έχουν ζήσει;\nΈνας λόγος είναι οι αρνητικές και κυνικές συμπεριφορές άλλων ανθρώπων. Αυτοί οι άνθρωποι δεν είναι εχθροί, είναι φίλοι, ακόμα και μέλη της οικογένειάς μας. Αν οι φίλοι μας είναι αρνητικοί απέναντι στα όνειρά μας ή τις φιλοδοξίες μας, τότε μπορούν να τις σκοτώσουν.\nΚάποιος ενθουσιάζεται με την πιθανότητα μίας νέας δουλειάς ή μίας νέας ιδέας. Βλέπει την ευκαιρία να κερδίσει χρήματα, να κάνει μία δουλειά με περισσότερο νόημα, να μεγαλώσει και να εξελιχθεί μέσα από μία προσωπική πρόκληση. Προετοιμάζεται για αυτή την συναρπαστική νέα προοπτική, αλλά μετά λέει στο γείτονά του γι‘ αυτό, στο μπαλκόνι ένα απόγευμα, εκείνος γελάει και του λέει, ‘Δεν μπορείς να το κάνεις αυτό’, και του δίνει μία μεγάλη λίστα με προβλήματα και εμπόδια και 50 λόγους που ποτέ δε θα τα καταφέρει και ότι είναι καλύτερα να κάτσει στη θέση του – να μη το συνεχίσει.\nΟ ενθουσιασμός του εξασθενεί. Χάνει όλη τη φλόγα και την αυτοπεποίθηση και αρχίζει να σκέφτεται όλους τους λόγους που δεν μπορεί να τα καταφέρει, αντί να σκεφτεί λόγους για τους οποίους θα μπορούσε.\nΛίγοι φίλοι μπορούν να κάνουν μεγαλύτερη ζημιά από μία ντουζίνα εχθρούς. Θυμηθείτε, το ευκολότερο πράγμα που μπορείς να βρεις στη γη είναι κάποιος να σου πει όλα τα πράγματα που δεν μπορείς να είσαι. Μην τους ακούτε.\nΕίναι πάντα το φιλαράκι που ποτέ δεν κέρδισε πάνω από 600€ το μήνα, που ξέρει όλους τους λόγους που εσύ δεν μπορείς να κερδίσεις 3000€ το μήνα. Αν έχετε ένα όνειρο, δώστε του τη δυνατότητα να συμβεί. Μην αφήσετε τον κουμπάρο σας, τον υδραυλικό σας ή τον τύπο στο διπλανό γραφείο να κλέψει αυτή την πίστη που έχετε μέσα σας· την πίστη που κάνει τα πράγματα να συμβαίνουν. Μην αφήσετε τον τύπο που ζει στον καναπέ και βλέπει τηλεόραση κάθε βράδυ να σας πει πόσο άσκοπη είναι η ζωή.\nΑν έχετε τη φλόγα ενός ονείρου κάπου βαθιά μέσα σας, κάντε κάτι για αυτό. Και μην αφήνετε κανένα άλλο να σας το στερήσει. Πιστέψτε ότι μπορείτε και θα ανακαλύψετε ότι μπορείτε. ΔΟΚΙΜΑΣΤΕ! Θα εκπλαγείτε με το πόσα καλά πράγματα μπορούν να συμβούν και σε εσάς.


Ελληνική Μπύρα (Β' μέρος) - Η Πόλη Ζει\nΤο θέμα που ακολουθεί αφορά τους νέους θησαυρούς της μπίρας. Αναζητήσαμε τα πιο ιδιαίτερα μέρη για να κάνουμε την έρευνα μας και να σας μεταφέρουμε μία διαφορετική εικόνα, απ’ αυτή που ως τώρα είχατε, και που σε λίγο καιρό αναμένεται να γίνει τάση.\nΌπως δηλώνει και το όνομα της πρόκειται για μία μπύρα του Βορρά με “καταγωγή” από τις Σέρρες. Η μικροζυθοποιία Voreia ξεκίνησε την διαδρομή της το 2013 και πορεύεται μέχρι σήμερα με σύμμαχους της, τις -κορυφαίας ποιότητας- βύνες και τις πλούσιες ποικιλίες σε λυκίσκους. Εραστές της καλής μπύρας επέλεξαν να δημιουργούν χειροποίητους ζύθους, πλούσιους σε γεύσεις κι αρώματα. Wit beer: η ξανθούλα Βέλγικη φτιαγμένη με την παραδοσιακή συνταγή, Voreia Stout κρεμώδης με βελούδινο αφρό, Voreia Imperial ή μία I.P.A με 7% αλκοόλ, κεχριμπαρένια με γλυκόπικρη γεύση καραμέλας… Είναι κάποιες από τις προτάσεις της Voreias για τους μπυρόφιλους. Αν θέλεις κάτι πιο τσιμπημένο, ένεκα και της ψύχρας, διάλεξε την Voreia Imperial. Με 9% αλκοόλ δεν χρειάζεσαι κάτι άλλο. Μην ξεχάσεις να δοκιμάσεις και την νικήτρια μπύρα -διαγωνισμού συλλόγου ερασιτεχνών ζυθοποιών-Smoked Amber Ale. Ελληνικής συνταγής μπύρα, με χάλκινο χρώμα και πυκνό αφρό.\nTip: E, δεν έχεις και λίγες επιλογές!Θα την βρεις από Αλεξανδρούπολη μέχρι Κρήτη κι από Ευρώπη μέχρι Αμερική / https://www.sirisbrewery.gr/ https://el-gr.facebook.com/pg/voreiabeer/posts/\nΓνωστή στους λάτρεις είδους, η Ermou Spirits Cava Pittaras, προσφέρει μεγάλη ποικιλία σε ελληνικές ετικέτες μπύρας από μικρές ζυθοποιίες, όπως ακόμα και περισσότερες από 100 μπύρες εισαγωγής. Μια βόλτα στο κέντρο της πόλης, στο όμορφο νεοκλασικό όπου στεγάζεται η Ermou Spirits θα σε κάνει να καταλάβεις πως εδώ μπορείς να βρεις εκτός από τις γνωστές αγαπημένες σε όλους μπύρες, και πιο σπάνια labels, περίεργες γεύσεις που θα ιντριγκάρουν τον ουρανίσκο σου. Είσαι στο κέντρο, στο γραφείο σου ή στο σπίτι και έχεις ξεμείνει από εφόδια; Ένα τηλέφωνο στην κάβα Pittaras και έχεις ό,τι θέλεις. Μπύρες, σνακς κι ό,τι άλλο μπορείς να φανταστείς στην πόρτα σου με μία κλήση. Αν πάλι επιλέξεις να επισκεφτείς την κάβα να είσαι σίγουρος πως θα εντυπωσιαστείς από τις άφθονες ετικέτες μπύρας… Μην ανησυχείς το προσωπικό θα αναλάβει την άψογη εξυπηρέτηση σου και θα σε βοηθήσει να επιλέξεις μπύρα “κομμένη” και “ραμμένη” στα μέτρα σου.\nTip: Ερμού 90 Μοναστηράκι/ τηλ: 210 322 9999/ https://www.facebook.com/cavapittaras/\nΗ ομάδα της Strange Brew συστήθηκε επίσημα το Μάιο του 2017, με την πρώτη της κυκλοφορία, την περιβόητη Jasmine IPA, σε συνεργασία με τη Λακωνική Ζυθοποιία. Το Γενάρη του 2018 μετέφεραν την παραγωγή τους στη Μικροζυθοποιία Χίου, όπου συνεχίζουν μέχρι και σήμερα, έχοντας κυκλοφορήσει ακόμα δύο κωδικούς, την πολύπλοκη Mandy Black Export Stout, αλλά και την ‘τροπική βόμβα’ Dr. Haze DIPA! Πρόσφατα ξεκίνησαν ακόμη μία συνεργασία, αυτή τη φορά με το ολοκαίνουριο ζυθοποιείο της Alea Brewing Co. στη Μεταμόρφωση, όπου και παράγουν τη λεμονάτη και ξεδιψαστική Lemonfarm Saison!\nTip: Ασυμβίβαστη εκ φύσεως, η Strange Brew επιχειρεί να αλλάξει την αντίληψη περί μπύρας στην Ελλάδα\nΤρεις φίλοι οικοζυθοποιοί πήραν την απόφαση να αλλάξουν την αντίληψη των Ελλήνων για την Μπύρα… Και τα κατάφεραν! Στο Strange brew στο Κουκάκι στεγάστηκε η προσπάθεια τους! Εκεί, έχεις την ευκαιρία να δοκιμάσεις τις “Παράξενες” γεύσεις που προσφέρουν. Κουτάκι, μπουκάλι και βαρέλι, μιας και το taproom άνοιξε με δέκα βρύσες γεμάτες λαχταριστές κρύες μπύρες από όλη την Ελλάδα. Στο Strange Brew θα συναναστραφείς με ωραίους τύπους, θα μάθεις για την μπύρα και την απόσταξη, θα ζηλέψεις (και σίγουρα θα αγοράσεις) τα μπλουζάκια και τα totebags τους, και στο τέλος σίγουρα θα σχεδιάζεις να βγάλεις και εσύ την δική σου μπύρα…! Enjoy!\nTip: Δοκίμασε οπωσδήποτε την βασίλισσα Jasmine IPA αν δεν το έχεις κάνει ακόμα! Έφυγες!\nΦαλήρου 86, Κουκάκι /Τηλ: 210 92 32 146/https://www.facebook.com/StrangeBrew.Koukaki/\nΟ Γιώργος Τσιώλης εμπνεύστηκε μια μικρή γωνιά ξεχωριστή από τις άλλες, στην καρδιά της Αθήνας. Το Brew Str, είναι μια ευρωπαϊκών προδιαγραφών κάβα με μπύρες από μικροζυθoποιούς της Ελλάδας, αλλά και εξαιρετικές επιλογές από Σουηδία, Ισπανία, Βέλγιο, Γερμανία και Αμερική. Η διαδικασία είναι απλή: από τις 11 το πρωί ως τις 11 το βράδυ, διαλέγεις τη μπύρα που σε κέρδισε από τα ράφια και τα ψυγεία και ή την παίρνεις μαζί σου ή την πίνεις στο μίνι μπαρ έξω από το κατάστημα, χαζεύοντας την περαντζάδα στη οδό Νίκης. Οι προσφορές δίνουν και παίρνουν στο Brew Str, υπάρχουν αρκετές επιλογές και για δώρα -κάποιες συσκευασίες και ετικέτες είναι απλά εντυπωσιακές. . Στον μικρό παράδεισο της μπίρας,ακόμα και άνθρωποι που δεν αγαπούν το συγκεκριμένο ποτό, βρίσκουν τη γεύση τους!\nTip: Οι μπύρες μπορεί να κοστίζουν από 2 μέχρι και 20 ευρώ, με τις περισσότερες ελληνικές να φτάνουν γύρω στα 5 ευρώ\nBREW STR/ Νίκης 50 A, Σύνταγμα / τηλ. 21 1111 6760/ https://www.facebook.com/brewstreet.athens/\nΤέσσερις λάτρεις της craft μπύρας, πήραν την απόφαση να ανεβάσουν την χειροποίητη μπύρα στην κορυφή. H Noctua, με σήμα την κουκουβάγια -σύμβολο σοφίας και προάγγελος της νίκης- μας συστήθηκε πριν τρία χρόνια κι από τότε συμβάλλει δυναμικά στην “επανάσταση” της μπύρας. Κατσαρόλες, λυκίσκοι, και άπειρες προσπάθειες για να φτάσουν στο τέλειο αποτέλεσμα. Με το αλκοόλ να ξεκινά από το 5,2% (ale) – 7% (ipa) το homebrewing δείχνει να αφουγκράζεται το κοινό, χαρίζοντας του, μοναδικής ποιότητας γεύσεις. Στιλ μπύρας που προσεγγίζουν όλες τις προτιμήσεις και μία νέα προσθήκη, αυτή της Insomnia India Pale Ale, για να συμπληρώσει το παζλ με μία γεύση που έλειπε από την πόλη. Χειροποίητη απόλαυση από την μοναδική ανεξάρτητη μικροζυθοποιΐα της Αθήνας, που ξυπνά όσους έχουν επαναπαυτεί στις usual μπύρες των πολυεθνικών.Η Noctua έχει ήδη κερδίσει τις εντυπώσεις, γι’ αυτό και διανέμεται παντού. Αν θέλεις κι εσύ να νιώσεις οξυμένες τις αισθήσεις σου, δοκίμασε την νεοαφιχθείσα Insomnia I.P.A!\nTip: Αν αγαπάς την μπύρα και τους μύστες της, θέλεις να ενημερωθείς για την παραγωγή της και τα μικρά μυστικά της … Είσαι ευπρόσδεκτος στον χώρο της Noctua.\nNoctua Μικροζυθοποιία Αθήνας/ Πειραιώς 124, Γκάζι, Αθήνα // t: 210 34 54 484/ www.noctua.gr // IG & FB: noctuabeer\nΤο Gipsy Brewing κλέβει την παράσταση. Άσος στο μανίκι η απαράμιλλης ποιότητας μπύρα Clepsydra Nomad Brewing – Just in time NEIPA. Μία από τις πιο θεσπέσιες νομαδικές μπύρες, πολυταξιδεμένη και χωρίς τόπο, κουβαλά μέσα της κοσμοπολίτικα στοιχεία κι έναν διαφορετικό “μπυρίσιο” αέρα. Η «Clepsydra» New England IPA, με την έντονη φρουτώδη γεύση της να αποδυναμώνει την πικράδα, ενισχύοντας την όλο “σώμα” και φινέτσα επίγευση της, σου χαρίζει απίστευτες στιγμές στοματικής απόλαυσης. Η πιο –just in time- nomad beer που έχεις γνωρίσει ποτέ, μέσα στις τέσσερις διαστάσεις του χωροχρόνου πατά ένα pause και σε παρασύρει σ’ ένα ταξίδι χωρίς αντίστροφη μέτρηση. Μία φρέσκια απόλαυση, δια χειρός νομά, με σήμα κατατεθέν την κλεψύδρα ως εργαλείο μέτρησης απόλαυσης κι όχι του χρόνου.\nTip: Απόλαυσε την Clepsydra σου όσο νωχελικά και τεμπέλικα θέλεις. H διττής σημασίας ετικέτα σε παρακινεί να σκεφτείς: Life is too short to drink bad beer. Δοκίμασε την και μοιράσου την ε-beer-ία σου!\nΔιανέμεται αποκλειστικά από την cava di patsi, μπορείς να την βρεις σε διάφορα σημεία σε όλη την Ελλάδα!\nhttp://www.clepsydrabrewing.gr/ Cava di Patsi: Αθ. Διάκου 7, Αγ. Ανάργυροι / Τηλ: 210 232 3645/ https://www.facebook.com/clepsydrabrewing/\nΜε 17 βαρέλια μπύρας και τις κάνουλες να παίρνουν “φωτιά”, το Beer Restaurant “Green Rose” σας υποδέχεται σε ένα άκρως γοητευτικό περιβάλλον. Πάνω από 60 ετικέτες σε μπουκάλια, μπύρες μοναδικές από μικροζυθοποιούς, σπάνιες ετικέτες και γεύσεις για όλα τα γούστα, συνοδεύουν επάξια τα πιάτα επιλογής σου. Η Green Rose, μετρά ήδη 8 έτη στον χώρο της εστίασης αλλά και της εκπροσώπησης του αγαπημένου σου ποτού, της μπύρας. Το σκηνικό συμπληρώνουν τα ροκ στοιχεία της μπυραρίας με τον Θανάση, τον Βασίλη και όλο το προσωπικό να βρίσκεται στις επάλξεις, προκειμένου να επιλέξεις την δική σου αγαπημένη craft μπύρα. Με επιλογές ζύθου από όλη την Ελλάδα… Κι από την local στην gipsy microbrewery με Red Ale (Corfu), House Ale (Chios), A.P.A (Αστερόεσσα), I.P.A (Jasmine) δε μπορεί κανείς να μείνει παραπονεμένος. Χρώματα κεχριμπαρένια, γεύσεις μοναδικές και αρώματα θεσπέσια δεν αφήνουν καμία αίσθηση εκτός. Αν θέλεις ένα σύντομο ταξίδι σ΄ένα Αγγλικό περιβάλλον, είσαι δύο βήματα μόλις από εκεί! Καλό θα ήταν βέβαια αν θέλεις να πας Παρασκευή ή Σάββατο βράδυ, να κάνεις κράτηση!\nTip: Συνόδευσε την αγαπημένη σου μπύρα με Green rose double burger ή με μία πανσέτα Braise, σιγομαγειρεμένη στον φούρνο με καπνιστή μπύρα και πουρέ καπνιστής μελιτζάνας!\nΑιμιλίου Βεάκη 72, Περιστέρι/ Τ.: 210 57 69 580/ fb: @greenRoseBeer // IG: green_rose_beer_restaurant\nΜόλις 5’ από την Ακρόπολη, σε ένα στενάκι κάθετο στη Συγγρού, ένα παλιό κτίριο μετατράπηκε σε ένα ζεστό Beer Restaurant με κλασσική ξύλινη μπάρα που παραπέμπει περισσότερο σε pub του UK παρά σε τυπικό εστιατόριο. Tα χαρακτηριστικά πιάτα μπυραρίας και βορειοευρωπαϊκής κουζίνας συνδυάζονται απόλυτα με μια μεγάλη ποικιλία από μπύρες. Πιάτα χωρίς γλουτένη και vigan γεύσεις συμπληρώνουν τον μενού καλύπτοντας τις γαστρονομικές επιθυμίες όλων. Πάνω από 70 ετικέτες σε μπύρα, με την ελληνική craft μπύρα να παίρνει τα ηνία καταχωρήθηκε στα αγαπημένα μας beer-bars. Το beer house έχει δανειστεί το όνομα Bock από την γερμανική λέξη που σημαίνει: κριάρι ή αλλιώς η επίσημη ονομασία μίας οικογένειας αρκετά δυνατής παλαιωμένης μπύρας. Είναι αυστηρά άκαπνο μέρος, επιτρέποντας έτσι στους επισκέπτες του να απολαύσουν τη βραδιά τους σε μία πραγματικά καθαρή ατμόσφαιρα!\nTip: Οι ιδιοκτήτες έχουν συνεργασία με γειτονικό πάρκινγκ όπου και θα σας δοθεί συγκεκριμένο ticket το οποίο, αν ξοδέψετε ποσό μεγαλύτερο από 30€ θα σας πληρώσουν οι ίδιοι! Που αλλού τέτοια φιλοξενία;\nBock Beer Bar Restaurant/ Σπύρου Δοντά 9, Κουκάκι/ τηλ. 21 0920 0369/ Τρίτη – Κυριακή: 17:00 – 02:00/https://www.facebook.com/bock.beer.restaurant\nΜία petite μονάδα παραγωγής ζύθου, η μοναδική των βορείων προαστίων (Χαλάνδρι) κι από τις ελάχιστες στην Αττική, “γεννά” ολόφρεσκες μπύρες, με κύριο χαρακτηριστικό τις αγνές πρώτες ύλες. Με αφιλτράριστο και απαστερίωτο ζύθο, είκοσι και πλέον διαφορετικές συνταγές- κάθε μία απ΄αυτές ικανοποιεί ακόμα και τους πιο απαιτητικούς της μπύρας- η μικροζυθοποιία Αναστασίου δίνει το παρόν από το 2017, ξεχωρίζοντας από τα συνηθισμένα. Ο Φώτης Αναστασιού, ιδιοκτήτης και ιδρυτής της, μαζί με τους ζυθοποιούς Μάκη Σαρηγιάννη, τον Γιάννη Ψυμούλη και τον Matthew Dean είναι η dream team, της μικρότερης ζυθοποιίας στην Ελλάδα. Μπύρες με “εξωστρεφή” χαρακτήρα, αποτέλεσμα πανσπερμίας απόψεων, με ευφάνταστες συνταγές, βιολογικές βύνες -και όχι μόνο- με ιδιαίτερους λυκίσκους… Είναι κάποιοι από τους λόγους να εξερευνήσεις την μικροζυθοποιία Αναστασίου.Ρετρό ετικέτες, με έντονα χρώματα και “ψαγμένα” ονόματα χαρακτηρίζουν κάθε συνταγή προκαλώντας τον καταναλωτή να δοκιμάσει όσα περισσότερα στιλ μπύρας επιθυμεί. Τον γνήσιο τοπικός ζύθο Αναστασίου θα βρείτε σε συγκεκριμένα σημεία πώλησης.\nTip: Ξεχωρίσαμε την “Όξινη”, μια kettle sour ale βασισμένη σε φρούτα του πάθους, έντονα αρωματική, με μέτριο σώμα και ελαφριά οξύτητα… Δοκιμάστε την!\nΧαϊμαντά 25, χαλανδρι / Τ.: 694 08 64 443 / fb: @zythosanastasiou // IG: @anastasiou_brewery\nΤο BeerShop.gr δημιουργήθηκε το 2010 από ανθρώπους που με αγάπη για την ποιοτική μπύρα πιστεύουν ότι η καλή μπύρα πρέπει να είναι επιλογή για τα τραπέζια όλων. Από το 2010 μέχρι σήμερα μάλιστα, η ποικιλία στις μπύρες έχει τριπλασιαστεί. Γι’ αυτό όλοι οι μύστες του ζύθου, που βαριούνται να το κουνήσουν από το σπίτι ή δεν υπάρχει κάπου η συγκεκριμένη μπύρα που λαχταρούν, μπορούν με ένα κλικ να στο beershop.gr , μπορούν να διαλέξουν ανάμεσα σε περισσότερες από 250 ελληνικές και εισαγόμενες ετικέτες μπύρας και οι καλοί άνθρωποι του beershop μας τις φέρνουν στο ποτήρι μας σε όλη την Ελλάδα. Δεν είναι τυχαίο που το Beershop έχει βραβευτεί -για τέσσερις συνεχόμενες χρονιές- ως το καλύτερο e-shop μπύρας.\nTip: Το καλύτερο από όλα είναι ότι υπάρχουν διαθέσιμες φρέσκιες βαρελίσιες μπύρες για το σπίτι ή ακόμα και για δοκιμή στο χώρο του καταστήματος.\nBeerShop.gr/http://Beershop.gr/ Κλείττου 7, Ζωγράφου/τηλ. 693 778 2101/ https://www.facebook.com/beershopgr/\nΜια ανάσα από το κέντρο- στα Πετράλωνα- βρίσκεται ένας επίγειος μπυρο-παράδεισος. Η κάβα “Αμπελοσοφίες”, μετρά ήδη 18 συναπτά χρόνια παρουσίας, είναι από τους πρώτους υποστηρικτές της ελληνικής ζυθοποιίας, αγαπά τους μικροζυθοποιούς και προτείνει σπάνιας “κοπής” ζύθους. Μπύρες διαμάντια, με τα “4C να τις συνοδεύουν”, ετικέτες ξεχωριστές, ποικίλες γεύσεις για όλα τα γούστα και τις ορέξεις.\nΗ αγάπη των ανθρώπων της κάβας “Αμπελοσοφίες” για την υγρή θεά, τους οδήγησε στο να δημιουργήσουν την δική τους lager beer. Η πρωτότοκη μπύρα τους πήρε το όνομα Argos Star, προδίδοντας έτσι τον τόπο καταγωγής της, ενώ ζυθοποείται από την Ζέος. Το χαρακτηριστικό της στοιχείο είναι το σκυλάκι που παραπέμπει στον πιστό ομηρικό σκύλο του Οδυσσέα. Μετά την lager την σκυτάλη παίρνει η Belka (Pilsner), ένα από τα πρώτα σκυλάκια που ταξίδεψαν στο διάστημα και επέστρεψαν σώα και αβλαβή προσκαλώντας μας σε μία διαστημική εμπειρία. Η τριλογία αναμένεται να ολοκληρωθεί… Μέχρι τότε μπορείτε να αμπελοφιλοσοφήσετε ελεύθερα στην κάβα!\nTip: Δοκίμασε κι εσύ μία Argos Star ή μία Belka και συνόδευσέ την με λιχουδιές που θα βρεις στην κάβα Αμπελοσοφίες\nΚειριαδών 81, Πετράλωνα // τ.: 210 34 21 041 / fb: Κάβα Αμπελοσοφίες\nΗ Κρητική ζυθοποιία, η πρώτη μικροζυθοποιία στα Χανιά, και συγκεριμένα στο χωριό Ζουνάκι, είναι αποτέλεσμα της αγάπης για την μπύρα. Ιθύνων νους ο Ιωάννης Λιονάκης, που το 2007 αποφάσισε να δημιουργήσει κάτι που σίγουρα έλειπε από τον τόπο του. Ζυθοποιείο “κρυμμένο” σε μία αχανή έκταση με ελαιώνες και πορτοκαλεώνες, μακριά από το αστικό περιβάλλον φτιάχνει αυθεντική χειροποίητη βαρελίσια μπύρα σκέτη… Χάρμα!Μπύρα ολόφρεσκη, χωρίς συντηρητικά φτιαγμένη για τους πιο απαιτητικούς του ζύθου. Με σύγχρονα μέσα παραγωγής και διαδικασίες φιλικές προς το περιβάλλον. Θα τη βρεις σε πολλά σημεία διανομής στην Κρήτη, αλλά και στην Αθήνα, Πειραιά και Θεσσαλονίκη. Στυλ μπύρας για όλα τα γούστα- βαρελίσιες lager, pale ale, pilsner ,weiss, dunkel κ.α.φέρνουν την πρώτη Χανιώτικη μπύρα στην κορυφή των προτιμήσεων. Αν είσαι στα Χανιά ή είναι ο επόμενος ταξιδιωτικός προορισμός σου, είσαι ευπρόσδεκτος εσύ και η παρέα σου, για μία ξενάγηση- γευσιγνωσία, στον παράδεισο της μπύρας. Χάρμα…Αληθινή χειροποίητη Κρητική μπύρα!\nTip: Το πρώτο επισκέψιμο ζυθοποιείο και το μοναδικό στην Ελλάδα με εστιατόριο, ανοιχτό στο ευρύ κοινό, όπου κάποιος μπορεί να δει τους ζυθοποιούς εν ώρα έργου.Οι χώροι είναι έτσι διαμορφωμένοι, όπου ο επισκέπτης μπορεί να δει το εσωτερικό του εργοστασίου και την παραγωγή ενώ απολαμβάνει την μπύρα του στο εστιατόριο.\nΧάρμα/ Ζουνάκι, Δήμος Βουκολιών/ τηλ. 2824 031002/https://el-gr.facebook.com/CretanBeer\nΗ ονομασία της σε παραπέμπει στη θρυλική φράση “alea jacta est”, που σημαίνει: ο κύβος ερρίθφη. Κάπως έτσι, μετά από χρόνια ψαξίματος, εμπειρίας στην οικιακή ζυθοποίηση και σπουδές πάνω στο αντικείμενο του ζύθου, ο κύβος ερρίφθη και μία ομάδα πέντε νέων άνοιξαν την Alea. Η Alea είναι η πρώτη και μοναδική μικροζυθοποιία ως τώρα, που έχει επιλέξει να έχει γραμμή εμφιάλωσης σε κουτάκι αντί για μπουκάλι, ενώ υπάρχει και η επιλογή του βαρελιού σε συγκεκριμένα μαγαζιά και σε event που θα λαμβάνουν μέρος συχνά. Κουτάκια ερμητικά κλειστά προφυλάσσουν την μπύρα ώστε τίποτα να μη μπορεί να επηρεάσει την δύναμη, τα αρώματα και την γεύση της. Καζάνια, διαφορετικές συνταγές, ώρες γεμάτες έρευνα κι ατελείωτες δοκιμές για να βγει το τέλειο αποτέλεσμα.\nΗ πρώτη της παραγωγή μια English bitter και ακολούθως wit, pale ale, με τελευταία κυκλοφορία- προσθήκη μία μοναδική California Common. Το μέρος που “μαγειρεύεται” ο ζύθος, βρίσκεται στην Μεταμόρφωση και είναι μία από τις μόλις τρεις μικροζυθοποιίες ως τώρα, με εγκαταστάσεις στην Αθήνα.\nTip: Λατρέψαμε την Wit της Alea με σήμα την πεταλούδα όπως επίσης και τα κουτάκια- έργα τέχνης της!\nΧλόης 87, Μεταμόρφωση // τ.: 213 00 17 953/ fb: @aleabrewingco // IG: alea_brewingco\nΗ επίσκεψη σε ένα εστιατόριο με μικρή ποικιλία σε μπύρα, οδήγησε σε μία άκρως πετυχημένη επιχειρηματική σκέψη. Την είσοδο της μπύρας σε καλά εστιατόρια. Έτσι ξεκίνησε η ιδέα για μπύρα με γαστρονομικό προσανατολισμό που θα μπορούσε επάξια να συνοδεύσει εξαίσια πιάτα. Αφορμή για το όνομα της πρώτης μπύρας ήταν οι Δελφοί, ο ομφαλός της γης, κατά τους αρχαίους Έλληνες, ένα από το σημαντικότερα μνημεία πολιτιστικής κληρονομιάς αλλά και απίστευτου φυσικού κάλλους που αποτελεί ένα παγκόσμιο πόλο έλξης. Επίσης, Δέλφη ονομάζεται και η ψηλότερη κορυφή του Δίρφυ, του μεγαλύτερου βουνού της Ευβοίας. Με ναυαρχίδα την Delphi Pilsner – φιάλη στα 750ml- ξεκίνησε μία ξέφρενη πορεία που θα οδηγήσει στο 1ο παγκόσμιο βραβείο (Λονδίνο) μαύρης μπύρας, της Delphi Dark! Με μία ανανεωμένη παρτίδα στις Delphi Session I.P.A, αρωματική και με επιπλέον λυκίσκο… Αφιλτράριστες, απαστερίωτες ή διπλοζυμωτές, είναι σίγουρα ευκολόπιοτες… φινετσάτες μπύρες!\nTip: Aγαπήσαμε ιδιαίτερα την Delphi session I.P.A… Πιο αρωματική από ποτέ!\nM.Αλεξάνδρου 38, Αθήνα 10436/ Τηλ. 210 5242685/ https://www.facebook.com/DelphiBeer/\nTags: 'ΕξοδοςΗ πόλη ζειΜπύραΧαρτί\nΟ Ξαρχάκος κι "Η Μεγάλη του Μάρκου Σχολή" στη Σύρο


Στις 10.228 μονάδες νωρίτερα ο DAX στη Φρανκφούρτη. Συνεχής διόρθωση του δείκτη από τις 11.670 μονάδες (στη συνεδρίαση της Πέμπτης 6 Αυγούστου), με τα οικονομικά στοιχεία-μεγέθη που ανακοινώνονται για τη γερμανική οικονομία να ενισχύουν την ανησυχία αρκετών ξένων αναλυτών.\nΠτώση για πρώτη φορά μετά από έξι μήνες καταγράφει το ηθικό των Γερμανών καταναλωτών καθώς βαίνουμε προς τον Σεπτέμβριο, με τον δείκτη που καταρτίζει η εταιρεία ερευνών GfK να διαμορφώνεται χαμηλότερα από τις προσδοκίες, εν μέσω ανησυχιών για τις οικονομικές εξελίξεις εκτός Γερμανίας.\nΟ δείκτης υποχώρησε στο 9,9 έναντι του 10,1 τον προηγούμενο μήνα. Πρόκειται για τη χαμηλότερη μέτρηση από τον Μάρτιο, όταν ο δείκτης είχε διαμορφωθεί στο 9,7, αλλά και χαμηλότερα από το 10,1 που ανέμεναν οι αναλυτές.\nΣύμφωνα πάντως με την GfK, οι Γερμανοί καταναλωτές εξακολουθούν να εκτιμούν πως η οικονομία της χώρας θα αναπτυχθεί φέτος, αν και ανησυχούν πως οι εξελίξεις στην Κίνα θα επηρεάσουν τη γερμανική οικονομία.\nΟ δείκτης «προθυμίας για αγορές» -που «μετρά» το καταναλωτικό κλίμα ως προς τις μεγάλες αγορές- υποχώρησε για τρίτο συνεχόμενο μήνα, ενώ πτωτικά κινήθηκε και ο δείκτης προσδοκιών για τα εισοδήματα.\nΩστόσο την ίδια ώρα βελτιωμένα και υψηλότερα του αναμενόμενου είναι τα στοιχεία για τον τομέα της μεταποίησης της Γερμανίας για τον μήνα Αύγουστο.\nΟ σύνθετος δείκτης PMI αυξήθηκε στο 54,0 από 53,7 τον προηγούμενο μήνα, ενώ ο PMI μεταποίησης αυξήθηκε στο 53,2 από 51,8 τον Ιούλιο (και έναντι του 51,7 που ανέμεναν οι αναλυτές). Αντιθέτως, στο 53,6 από 53,8 υποχώρησε ο PMI υπηρεσιών.\nΟ σύνθετος δείκτης PMI καταγράφει άνοδο για 28ο συνεχόμενο μήνα. "Η οικονομία του ιδιωτικού τομέα της Γερμανίας ανέβασε ταχύτητα τον Αύγουστο, με την παραγωγή και τις νέες παραγγελίες να αυξάνονται με τον ταχύτερο ρυθμό των τελευταίων τεσσάρων μηνών", σύμφωνα με τον οικονομολόγο του Markit, Oliver Kolodseike.\nΑντικρουόμενα μεγέθη/εκτιμήσεις που αποτυπώνονται ήδη και στους χρηματιστηριακούς δείκτες.\nΚαι η τεχνική εικόνα του DAX μόνο εφησυχασμό δεν επιτρέπει.


Βαρθολομαίος στη DW: Η Αγία Σοφία συμφέρει να μείνει μουσείο - Ειδήσεις - νέα - Το Βήμα Online\nΒαρθολομαίος στη DW: Η Αγία Σοφία συμφέρει να μείνει μουσείο\nΚατά την επίσκεψή του στη Γερμανία ο Οικουμενικός Πατριάρχης Βαρθολομαίος βρέθηκε χθες στη Βόννη. Σε συνέντευξή του στη DW μίλησε για την κατάσταση του Πατριαρχείου και την κρίση στην Ουκρανία. Σημαντικός σταθμός της επίσκεψης του Οικουμενικού Πατριάρχη Βαρθολομαίου στη Γερμανία ήταν χθες η Βόννη. Ο Πατριάρχης συμμετείχε σε δοξολογία στην Μητρόπολη, είχε επαφές με την επιτροπή διαλόγου των εκκλησιών της Συνόδου των Ρωμαιοκαθολικών Επισκόπων και παρέστη σε δεξίωση της Μητρόπολης Γερμανίας προς τιμήν του. Σήμερα πραγματοποίησε σειρά επαφών με εκπροσώπους της γερμανικής πολιτικής ηγεσίας στο Βερολίνο.\n14 Μαΐου 2014, 16:03 Ενημερώθηκε: 14 Μαΐου 2014, 16:13\n«Η επιστροφή των περιουσιών, η τουρκική ιθαγένεια που έδωσε ο πρωθυπουργός Ταγίπ Ερντογάν στους μητροπολίτες του εξωτερικού, έτσι ώστε να μπορούν να συμμετέχουν σε μια μελλοντική πατριαρχική εκλογή, είτε ως υποψήφιοι για το θρόνο, είτε ως εκλέκτορες για το νέο Πατριάρχη. Αυτό είναι σπουδαίο. Το ελληνικό σχολείο που ανοίξαμε στην Ίμβρο, την πατρίδα μου, και που άνοιξε μετά από μισό αιώνα. Και τώρα κάναμε αίτηση για να προσθέσουμε στο δημοτικό και γυμνάσιο και λύκειο. Έτσι ώστε τα παιδιά που θα τελειώνουν το δημοτικό να μην φεύγουν από την Ίμβρο και να έχουν τη δυνατότητα να συνεχίσουν και σε μεγαλύτερες τάξεις. Όλα αυτά είναι θετικά. Και τα αναγνωρίζουμε. Και ευχαριστούμε τον πρωθυπουργό Ταγίπ Ερντογάν.\n» Αλλά δεν είναι αρκετά. Έχουμε ακόμα αρκετές περιουσίες που πρέπει να μας επιστραφούν, το Πατριαρχείο μας δεν έχει νομική προσωπικότητα και πρέπει να την αποκτήσει, η Θεολογική Σχολή της Χάλκης παραμένει κλειστή και το Πατριαρχείο μας δεν μπορεί να εκπαιδεύσει τα στελέχη του. Ο Άγιος Γερμανίας και εγώ, που είμαστε από την τελευταία ‘φουρνιά’ της Χάλκης και ο Άγιος Ιταλίας και ο Άγιος Ελβετίας κ.ο.κ. είμαστε οι τελευταίοι, και είμαστε μεταξύ 70 και 80. Ποιοι θα μας αντικαταστήσουν; Όλες οι Μητροπόλεις της Ευρώπης πρέπει σιγά-σιγά να αποκτήσουν καινούργιο αίμα, καινούργιους ποιμενάρχες. Και η Χάλκη ήταν απαραίτητος ανάγκη για τη ζωή του Πατριαρχείου. Επί μισό αιώνα σχεδόν τώρα οι Τούρκοι μας έκοψαν τις αρτηρίες, τις φλέβες, από τις οποίες θα παίρναμε καινούργιο αίμα».\n«Στην Νίκαια και την Τραπεζούντα έχουν γίνει (σσ. τεμένη). Παλαιότερα και στην Βιζύη της (σσ. Ανατολικής) Θράκης. Στην Αγία Σοφία στην Κων/πολη πιστεύω ότι δεν θα γίνει τελικά η μετατροπή σε τέμενος, αλλά θα επικρατήσει η λογική και το πραγματικό συμφέρον της Τουρκίας, που είναι να διατηρηθεί ως μουσείο. Το είπα δημοσίως, σε δηλώσεις μου, σε συνεντεύξεις μου. Το είπα και στην κ. πρόεδρο της UNESCO διότι η Αγία Σοφία είναι υπό την προστασία του διεθνούς οργανισμού. Η Αγία Σοφία είναι σήμερα μουσείο ανοικτό σε όλο τον κόσμο. Και πράγματι έρχονται εκατοντάδες, χιλιάδες κάθε μέρα. Και η Τουρκία έχει και ένα μεγάλο έσοδο από το εισιτήριο.\n» Είχα πει και για την Αγία Σοφία της Τραπεζούντος: Ως τζαμί θα είναι μόνο για τους μουσουλμάνους. Ως μουσείο όμως είναι για όλο τον κόσμο. Δεν συμφέρει την Τουρκία να μπει σε αυτή την περιπέτεια και να τα χαλάσει με όλο τον χριστιανικό κόσμο, με όλο τον πολιτισμένο κόσμο. Είπα σε μια συνέντευξη με όλο τα θάρρος και την παρρησία ότι εάν πρόκειται η Αγία Σοφία να γίνει πάλι τόπος λατρείας του Θεού πρέπει να γίνει και πάλι εκκλησία διότι κτίστηκε ως χριστιανική εκκλησία, δεν κτίστηκε ως τζαμί. Και εν πάση περιπτώσει η μετατροπή της σε τζαμί θα είναι αντίθετη προς την βούληση του ιδρυτού της τουρκικής δημοκρατίας. Ο Μουσταφά Κεμάλ την έκανε μουσείο. Τώρα εάν μετατραπεί πάλι σε τζαμί, αυτό είναι αντίθετο προς τη βούληση του ιδρυτού της τουρκικής δημοκρατίας. Από πάσης απόψεως η Αγία Σοφία συμφέρει να μείνει μουσείο».\n«Το ζήτημα είναι καθαρώς πολιτικό. Στην Ουκρανία νομίζω ότι συγκρούονται η Ανατολή και η Δύσις, για να το πω έτσι απλά. Η ΕΕ και οι ΗΠΑ από τη μια πλευρά και από την άλλη η Ρωσική Ομοσπονδία. Είναι ζήτημα πολιτικής επιρροής. Εμείς εκτός από την προσευχή δεν μπορούμε να κάνουμε πολλά πράγματα.\n» Πριν από αυτή τη σημερινή κρίση έχουμε και το πρόβλημα του σχίσματος μέσα στην ουκρανική ορθόδοξο εκκλησία, από το οποίον σχίσμα έχουν προέλθει τρεις μερίδες ορθοδόξων εκκλησιών, η μια κανονική και οι άλλες δύο αντικανονικές και μη αναγνωριζόμενες από καμία εκκλησία, αλλά δεν παύουν να είναι ορθόδοξοι αδελφοί μας.\nΟι Ουκρανοί πήραν τον χριστιανισμό και τον πολιτισμό από την Κων/πολη με τον Κύριλλο και Μεθόδιο στη Μοραβία.\n» Ο Βλαδίμηρος ο πρίγκιψ, όταν έστειλε τους εκπροσώπους του στην Κων/πολη και παρηκολούθησαν στην Αγία Σοφία τη λειτουργία, εντυπωσιάστηκαν τόσο πολύ ώστε όταν γύρισαν στην Ουκρανία είπαν στον πρίγκιπα: δεν ξέραμε αν βρισκόμασταν στη γη ή στον ουρανό και ότι η καλύτερη θρησκεία ήταν η ορθοδοξία. Κατόπιν τούτου ο Βλαδίμηρος αποφάσισε να βαπτίσει το λαό του ορθόδοξο. Και φυσικά τότε δεν υπήρχε ρωσικό πατριαρχείο. Όλα ήσαν Κων/πολη και υπό το Οικουμενικόν Πατριαρχείον, το οποίο μέχρι και προ 300 ετών έστελνε τους επισκόπους του εκεί.\n» Θέλω να πω ότι τους πονούμε τους Ουκρανούς διότι είναι γέννημα- θρέμμα πνευματικώς και εκκλησιαστικώς της εκκλησίας Κων/πόλεως. Πριν από 6 χρόνια επισκέφθηκα την Ουκρανία, προσκεκλημένος του τότε προέδρου Βίκτορ Γιούσενκο, ο οποίος με τίμησε πάρα πολύ και προσπαθήσαμε να κάνουμε μια κίνηση επανενώσεως των ορθοδόξων, η οποία μέχρι στιγμής δεν έχει καρποφορήσει. Αλλά δεν παραιτούμεθα. Είναι χρέος μας και του Οικουμενικού Πατριαρχείου και όλης της ορθοδοξίας να επαναφέρουμε την ενότητα στον ορθόδοξο ουκρανικό λαό.\n» Επανέρχομαι στην πολιτική κρίση: Εύχομαι να επικρατήσει η λογική, η ψυχραιμία και να αποφευχθούν μεγαλύτερες συγκρούσεις, οι οποίες θα μπορούσαν να οδηγήσουν σε μεγάλες περιπέτειες όχι μόνο την Ουκρανία, αλλά όλη την Ευρώπη και όλη την ανθρωπότητα. Γι αυτό είναι καιρός να προσευχόμεθα για την ειρήνη περισσότερο από κάθε άλλη φορά. Εμείς ως Οικουμενικό Πατριαρχείο είμαστε πάντα υπέρ του διαλόγου. Και στα πολιτικά και στα εκκλησιαστικά θέματα. Με τους καθολικούς, τους ευαγγελικούς, τους μουσουλμάνους, με τους εβραίους κάνουμε διάλογο, διότι σαν πολιτισμένοι άνθρωποι, όταν καθόμαστε γύρω από το ίδιο τραπέζι και συζητούμε τα θέματα που μας ενδιαφέρουν, που μας χωρίζουν, που μας ενώνουν, μπορούμε να βρούμε μια λύση. Δηλαδή ως εκκλησία και ως θρησκεία δεν μπορούμε να πάρουμε τα όπλα για να επιβάλουμε τις απόψεις μας. Μόνο με την πειθώ, με το διάλογο.\n» Είχα πει παλαιότερα ότι ο πόλεμος εν ονόματι της θρησκείας είναι σε τελευταία ανάλυση πόλεμος κατά της θρησκείας. Η θρησκεία δεν μπορεί να είναι όργανο για να διεξάγονται στο όνομά της πόλεμοι, ιεροί πόλεμοι ή οτιδήποτε. Η θρησκεία είναι ένας παράγων ενότητας, καταλλαγής, αγάπης, ειρήνης. Και γι αυτό πρέπει να συμβάλλουμε εμείς ως θρησκευτικοί οργανισμοί και ως πρόσωπα της εκκλησίας, να εργαζόμαστε πάντοτε για την ειρήνη, η οποία θα επιτυγχάνεται πάντα με το διάλογο με την πειθώ, όχι με τα όπλα, όχι με τη βία, όχι με την τρομοκρατία. Αυτά η εκκλησία τα καταδικάζει πάντα!»\n«Η ορθοδοξία έχει μέλλον στη Γερμανία».


Καίτη Βασιλάκου: Αθήνα, Αύγουστος 1898: πειρατές, Ροκαμβόλ, βλεννόρροια και πρόσφυγες\nΣύλληψις άλλου πειρατού\nΤηλεγραφικώς ηγγέλθη εις το υπουργείον των ναυτικών ότι συνελήφθη εν Ύδρα ο πειρατής Βόγλης, αδελφός του προχθές συλληφθέντος περιφήμου αρχηγού της πειρατικής συμμορίας.\nΟ φόνος του ληστού Κουλουριώτη\nΟ συνταγματάρχης του πυροβολικού κ. Βυζάντιος επεραίωσε τας ανακρίσεις δια τον φόνον του ληστή Κουλουριώτη. Το πόρισμα των ανακρίσεων είνε ότι τον ληστήν εφόνευσεν ο αδελφός του και επομένως ούτος πρέπει να λάβη την αμοιβήν της επικηρύξεως.\nΠειρατές λυμαίνονται το Αιγαίο και ληστές την ηπειρωτική Ελλάδα την ωραία εκείνη και αθώα εποχή. Αντί να ληστεύουν κοσμηματοπωλεία ή να «απαλλοτριώνουν» Τράπεζες, αρπάζουν τα βόδια των βοσκών. Διότι κάθε εποχή έχει και το δικό της τύπο εγκλημάτων. Στη φτωχή Ελλάδα του 1898 τι να βρει κανείς να κλέψει; Βόδια βρίσκει, βόδια κλέβει.\nΌσο για τον τύπο εκείνο που σκότωσε τον αδελφό του για να εισπράξει την αμοιβή της επικήρυξης, ουδέν σχόλιον.\nΠοτέ δεν διεδέχθησαν ωραιότερον αι τρομεραί σκηναί τας τραγικάς εις σύγχρονον μυθιστόρημα, όσον εις τον Ροκαμβόλ. Εκεί που το έργον πλέει εις το αίμα και πνίγεται εις τον καπνόν των ρεβόλβερ ή θάπτεται εις μυστηριώδη υπόγεια, ακολουθεί αίφνης μία σελίς αγνή, μυρωμένη, μία σειρά παρθενικής απλότητος και αφελείας, μία περιγραφή γραμμένη όχι με γραφίδα αλλά με το άκρον πτερόν πεταλούδας.\nΟ Πονσόν δε Τεράιλ, ο συγγραφεύς του Ροκαμβόλ, δικαίως επωνομάσθη ο ανατόμος των ψυχών.\nΟ ανατόμος των ψυχών μεσιέ Πονσόν δεν ξέρω τι πέραση είχε στη Γαλλία, εδώ όμως ήταν, καθώς φαίνεται, πολύ δημοφιλής συγγραφέας. Και ενώ οι πειρατές κλέβουν βόδια και σκοτώνουν τους βουκόλους και ο αδελφός σκοτώνει τον αδελφό για να πάρει λίγα φράγκα και να πορευτεί στην άχαρη και μίζερη ζωή του, το λεπτεπίλεπτο αναγνωστικό κοινό των Αθηνών (κυρίως) παθιάζεται με τον Ροκαμβόλ και με τας αγνάς σελίδας μυρωμένας, παρθενικής απλότητος και αφελείας, γεγραμμένας με το άκρον πτερόν μιας πεταλούδας.\nΑλλά η πραγματικότητα δεν σ’ αφήνει να το ευχαριστηθείς. Διότι μπορεί να κυκλοφορούν αγνές παρθένες μυρωμένες στο μυθιστόρημα του μεσιέ Πονσόν, κάποιες άλλες όμως στο έργο της πραγματικής ζωής πάσχουν από βλεννόρροια:\nΕφευρεθέν εν έτει 1884\nΕστεμμένον υπό χιλιάδων επιτυχιών\nΤο γνήσιον πωλείται μόνον εν τω φαρμακείω «Γαληνός», διασταύρωσις οδών Ιπποκράτους και Σόλωνος 75. Εν τω φαρμακείω παραμένει ειδικώς ο ιατρός και εφευρέτης του φαρμάκου, δεχόμενος δωρεάν τους πάσχοντας άνδρας και γυναίκας. Διά τας γυναίκας ιδιαιτέρα αίθουσα 8-12 και 3-7μμ.\nΦλανέλλαι, εσώβρακα, κάλτσαι, τσιράπια, κασκορσέ τρικώ. Δι’ όλας τας ηλικίας.\nΟμβρέλλαι ηλίου ελαφρόταται. Σάρπας διά τας demoiselles. Γραβάται φωκόλ δι’ όλα τα γούστα. Μπαστούνια.\nΦλανέλλες, αν δεν το ξέρετε, έλεγαν τότε τις φανέλες. Τα δε τσιράπια, διαβάζω στη Βικιπαίδεια, ήταν χειροποίητες χοντρές κάλτσες από μαλλί προβάτου. Τα κασκορσέ πάντως τα πρόλαβα, λίγο πριν η λέξη χαθεί για πάντα από τη γλώσσα μας.\nΟι demoiselles είναι προφανώς εκείνες οι μυρωμένες, αγνές παρθένες του Ροκαμβόλ που και το ελαφρότατο ψυχρό αεράκι φέρνει ρίγη στις ευαίσθητες πλάτες τους και που φυσικά δεν ασχολούνται με βουκόλους. Αυτές ασχολούνται με κυρίους που φορούν εσώβρακα, γραβάτας φωκόλ και κρατούν κομψά μπαστούνια. Οι ίδιες για να διατηρήσουν την παρθενική τους λευκότητα και να μη μοιάζουν με γύφτισσες κυκλοφορούν με ομβρέλλας ηλίου ελαφροτάτας, μην πάθουν και καμιά τενοντίτιδα και σακατέψουν τα ντελικάτα χεράκια τους.\nΣταματώ και τους βλέπω τους ατυχείς αυτούς ανθρώπους με τας κιτρινισμένας μορφάς, με τους σβησμένους οφθαλμούς, με τα καμπτόμενα γόνατα εκ της αδυναμίας, με τα μαραμένα χείλη, οι οποίοι συνωστίζονται, κάθε ημέρα έξω από την Αστυκλινικήν. Πόσοι είνε! Το πεζοδρόμιον κατέχεται ολόκληρον, η θύρα του κτιρίου είναι αδιάβατος, αι κλίμακες πλημμυρίζουν από τον όγκον της δυστυχίας, ο οποίος αναμένει εκεί την δωρεάν προστασίαν της επιστήμης και τα δωρεάν φάρμακα.\nΑιφνιδίως εμφανίζεται ο ιατρός. Όλοι σιωπούν, παραμερίζουν δια να τον κάνουν τόπον να εισέλθη και κατόπιν προσπαθούν να τον ακολουθήσουν εις την κατάμεστον είσοδον.\nΣπεύδω και σταματώ τον ιατρόν:\n-Μου επιτρέπετε να έλθω μαζί σας;\nΗ εξέτασις των πλείστων γίνεται με σιδηροδρομικήν ταχύτητα. Από μίαν ματιάν ο ευφυής επιστήμων αντιλαμβάνεται του νοήματος του εξεταζομένου και τον διευθύνει εις το φαρμακείον. Με εκπλήσσει ο αριθμός των παρελαυνόντων ασθενών.\n-Η υγεία της πόλεως, γιατρέ, φαίνεται δεν πηγαίνει καλά. Σαν πολλούς αρρώστους βλέπω.\n-Μπα! Δεν βαριέσαι. Οι περισσότεροι από αυτούς που βλέπεις δεν είνε ασθενείς.\n-Αλλά τι είνε λοιπόν;\n-Μάλιστα, εξακολουθεί ο ευφυής επιστήμων, είνε πεινασμένοι. Πάσχουν από την νηστείαν. Τίποτε άλλο δεν έχουν.\n-Αλλά τότε πώς τους διατάσσετε φάρμακα και δεν τους στέλνετε εις κανένα ξενοδοχείον;\n-Είνε όλοι πτωχοί! Ως επί το πλείστον πρόσφυγες, οι οποίοι νομίζουν ότι πάσχουν ενώ πραγματικώς πεινούν.\n-Και τι φάρμακα τούς δίνετε;\n-Ακίνδυνα εντελώς! Διά να αναπαύσουν την συνείδησίν τους. Έχουμε βρασμένη φασκομηλιά, τίλιο, αλτέα, αγριάδα και τα παρόμοια. Με αυτά τούς γεμίζουμε τα μπουκαλάκια τους και φεύγουν ήσυχοι.\nΤι να πρωτοσχολιάσει κανείς σ’ αυτό εδώ το χρονογράφημα;\nΑς δούμε πρώτα-πρώτα ποιοι ήταν αυτοί οι πρόσφυγες που λιμοκτονούσαν στην Αθήνα του 1898: ήταν Έλληνες από τις τουρκοκρατούμενες περιοχές που κατέφευγαν στην ελεύθερη Ελλάδα μετά την αποτυχία απελευθερωτικών κινημάτων στα μέρη τους. Τα προσφυγικά αυτά ρεύματα δεν ήταν καθόλου αμελητέα. Ο πληθυσμός της ελεύθερης Ελλάδας διπλασιάστηκε από το 1840 ως το 1880 λόγω των προσφύγων.\nΕπρόκειτο για άμαχο πληθυσμό και για αντάρτες από τη Θεσσαλία, την Ήπειρο και τη Μακεδονία. Αλλά και ο ελληνοτουρκικός πόλεμος του 1897 έφερε πολλούς Έλληνες πρόσφυγες στην Ελλάδα. Τέλος οι περισσότεροι πρόσφυγες ήταν Κρητικοί που κατέφυγαν στην ελεύθερη Ελλάδα μετά από την αποτυχημένη Κρητική Επανάσταση του 1866-69.\nΤο χρονογράφημα που παραθέσαμε δεν αφήνει καμιά αμφιβολία. Οι άνθρωποι αυτοί ερχόμενοι στην ελεύθερη Ελλάδα μεταβλήθηκαν σε ζητιάνους και παρίες. Εγκαταστάθηκαν σε παράγκες και λιμοκτονούσαν, διότι το ελληνικό κράτος εκείνα τα χρόνια ελάχιστα μπορούσε και ελάχιστα ήθελε να τους προσφέρει.\nΚαι ο απλός λαός;\nΧμ, οι πρόγονοί μας δεν ήταν φαίνεται τόσο ευαίσθητοι όσο σήμερα εμείς. Εξάλλου ήταν και οι ίδιοι φτωχοί. Ζώντας μέσα στη φτώχεια ήταν δύσκολο να συμπονέσουν άλλους φτωχότερους από αυτούς. Όχι μόνο δεν τους συμπονούσαν, αλλά και τους αντιμετώπιζαν με ελαφρά διάθεση, όπως διαπιστώνουμε από το χρονογράφημα.\nΕνώ εξέρχομαι της θύρας της Αστυκλινικής βλέπω δύο ασθενείς βαδίζοντας προ εμού με τα μπουκαλάκια γεμάτα από φάρμακα εις τα χέρια. Ευκόλως αναγνωρίζω την φασκομηλιάν περί της οποίας μού έκαμε λόγον ο ιατρός. Εν τούτοις ακούω τον διάλογόν τους:\n-Άκουσες λοιπόν; Δυο κουταλάκια την ημέραν θα πίνης απ’ αυτό. Ένα το πρωί και ένα το βράδυ.\n-Λάθος έχεις. Ο γιατρός είπε τρία.\n-Όχι, αδελφέ, δυο. Τ’ άκουσα καλά.\n-Μα... έτσι μου φαίνεται.\n-Α! Σου φαίνεται;... Εγώ λέω καλλίτερα να γυρίσουμε πίσω και να ρωτήσουμε για να μην πάθουμε καμμιά συμφορά!...\nΚαι ο αναγνώστης του 1898 μειδιά με τη σκωπτική διάθεση του αρθρογράφου. Και κουρελήδες και πεινασμένοι και κουτοί... τσ...τσ... τι να πει κανείς γι’ αυτούς τους κακομοίρηδες...\n(Ψηφιακή Βιβλιοθήκη. Εφημερίδα «Σκριπ». Η ορθογραφία διατηρήθηκε).


Η κρουαζιέρα των Ρουβά - Βαλεντίνο στο Ιόνιο | κοσμικα , opinions | womenonly.gr\nΗ κρουαζιέρα των Ρουβά - Βαλεντίνο στο Ιόνιο\nαν τύχει κι ανοίξεις ένα λεξικό, στο λήμμα "φίλος" υπάρχει μία φωτογραφία του Sakis Ρουβά. Κι αυτός είναι ο μόνος φόρος τιμής που μπορούν να αποδώσουν ο Φυτράκης και ο Μπαμπινιώτης στον αοιδό ο οποίος τιμά άξια τον θεσμό της φιλίας.\nΑν τύχει κι ανοίξεις ένα λεξικό, στο λήμμα "φίλος" υπάρχει μία φωτογραφία του Sakis Ρουβά. Κι αυτός είναι ο μόνος φόρος τιμής που μπορούν να αποδώσουν ο Φυτράκης και ο Μπαμπινιώτης στον αοιδό ο οποίος τιμά άξια τον θεσμό της φιλίας. Για του λόγου το αληθές, τράβα ρώτα τον διάσημο σχεδιαστή Βαλεντίνο, ο οποίος έχει την τύχη να αποκαλείται από τον Sakis, "φίλε".\nΟ Έλληνας καλλιτέχνης βρισκόταν για διακοπές στο Σεν Τροπέ, όταν πληροφορήθηκε πως ο Βαλεντίνο παραθερίζει στη Μύκονο. Αμέσως σκέφτηκε πως δεν είναι σωστό να αφήσει το φιλαράκι του μόνο στην Ελλάδα, να κάνει τις διακοπές του χωρίς ξεναγό. Έτσι, τηλεφώνησε σε κάτι άλλους φίλους, πήρε τον Ηλία (Ψινάκη) και την επομένη εγκατέλειψαν το γνωστό θέρετρο με προορισμό την Ελλάδα. Εδώ, ναύλωσαν ένα πολυτελές σκάφος και όλοι μαζί ξεκίνησαν ένα σεργιάνι στο Ιόνιο, προκειμένου ο Βαλεντίνο να γνωρίσει και αυτό το πέλαγος.\nΗ παρέα κάνει κάθε μέρα μία στάση σε ένα νησί, ενώ μέχρι στιγμής ο γνωστός σχεδιαστής δηλώνει ξετρελαμένος με τα καταγάλανα νερά του Ιονίου. Σαν Κερκυραίος που είναι ο Sakis δεν δύνατο να μην πάει τον φίλο του, στα μέρη τα δικά του, οπότε η στάση τους στην Κέρκυρα ήταν τω όντι μεγάλη. Εκεί, το ντόπιο Saki ξενάγησε την παρέα στα σοκάκια του νησιού και ωσάν άλλος guide τους μίλησε για την ιστορία, τους έδειξε το Ποντικονήσι και τους πήγε να φάνε παστιτσάδα.\nΗ διάσημη παρέα, τις μέρες αυτές αποφεύγει τα φλας, "σαν το διάολο το λιβάνι", ενώ για να είναι σίγουροι πως δε θα βρεθεί κάποιο παπαράτσι να τους απαθανατίσει την ώρα που κάνουν τις βουτιές τους, καταλύουν σε μέρη απόμερα.


Ο πιο μοναχικός σκύλος του κόσμου πρωταγωνιστεί στην ταινία Transformers και αλλάζει η ζωή του. | Τι λες τώρα;\nHome \_ σκύλος \_ Ο πιο μοναχικός σκύλος του κόσμου πρωταγωνιστεί στην ταινία Transformers και αλλάζει η ζωή του.\nΟ πιο μοναχικός σκύλος του κόσμου πρωταγωνιστεί στην ταινία Transformers και αλλάζει η ζωή του.\nEvdokia S 27 Σεπτεμβρίου, 2016 1:05 ΜΜ\nΗ Freya είναι ένας επιληπτικός σκύλος που ζούσε σε κέντρο διάσωσης ζώων και υπέφερε μιας και ήταν «ο πιο μοναχικός σκύλος του κόσμου.» Ωστόσο, φαίνεται πως η ζωή της θα αλλάξει. Επιλέχτηκε να πρωταγωνιστήσει σε μια υπερπαραγωγή του Χόλιγουντ μαζί με τον διάσημο ηθοποιό Άντονι Χόπκινς. Αυτή η απόφαση δεν έφερε απλά τα πάνω κάτω αλλά έκανε πολλά περισσότερα. Γνώρισε διάσημους ανθρώπους και πέρασε χρόνο σε λαμπερά σετ γυρισμάτων. Αυτό την βοήθησε να βρει ένα μόνιμο σπιτικό γεμάτο αγάπη.\nΑυτή η βερσιόν της Σταχτοπούτας με το τετράποδο ξεκίνησε όταν ο σκηνοθέτης Μάικλ Μπέι διάβασε ένα άρθρο στα Βρετανικά μέσα ενημέρωσης. Αφορούσε ένα Σταφορντσάιρ Μπουλ Τεριέ (ράτσα σκύλου) το οποίο πέρασε τα πρώτα 6 χρόνια της ζωής του σε Κέντρο Διάσωσης Ζώων και απορρίφθηκε από τους δυνητικούς ιδιοκτήτες πάνω από 18.720 φορές.\nΟ Μπέι το βρήκε αποκαρδιωτικό και έγραψε: «Δώσαμε στον πιο μοναχικό σκύλο του κόσμου ένα ρόλο στο Transformers.» Ο σκηνοθέτης είναι μεγάλος λάτρης σκύλων και υποσχέθηκε να βοηθήσει την Freya να βρει σπίτι.\nΣύντομα, όχι μόνο έκανε το τετράποδο σπουδαία πρωταγωνίστρια σε μια ταινία αλλά βρήκε και μια καλή οικογένεια για να την υιοθετήσει.\nΗ Freya πέρασε τα πρώτα 6 χρόνια της ζωής της σε ένα καταφύγιο ζώων και απορρίφθηκε ως κατοικίδιο περισσότερες από 18.720 φορές.\nFreshfields Animal Rescue ‘Freya’s’ Doggie Diary\nΈτσι, ονομάστηκε «ο πιο μοναχικός σκύλος του κόσμου».\nΌταν ο διάσημος σκηνοθέτης ταινιών Μάικλ Μπέι διάβασε ένα άρθρο σχετικά με την Freya αποφάσισε να τη βοηθήσει.\nΔίνοντάς της ένα ρόλο στην ταινία Transformers 5.\nΠλέον πρωταγωνιστεί στην υπερπαραγωγή του Χόλυγουντ μαζί με τον Άντονι Χόπκινς.\nΗ Freya δεν έκανε μόνο καταπληκτική δουλειά συμμετέχοντας στην ταινία, επίσης βρήκε μια οικογένεια να την αγαπά και θέλει να την υιοθετήσει.\nΔείτε το βίντεο με τα γυρίσματα της Freya και τον Μάικλ Μπέι να μιλά για αυτό.\nΠερισσότερες πληροφορίες: Freshfields Animal Rescue Center | Facebook (h/t: thedodo)\nΑυτά είναι τα 10 πράγματα που σκοτώνουν το σπέρμα!\nΠάνω από 15.000 μέλη σε ομάδα του Facebook θέλουν πρόταση μομφής κατά της Ζωής Κωνσταντοπούλου.


Ορθόδοξη Mπλογκόσφαιρα: Νέα ἐπίθεση κατά τοῦ Χριστοῦ - Χριστιανισμοῦ ἀπό τήν ΕΕ. Το «Εορτολόγιο» της ΕΕ. (Ημερολόγιο της ΕΕ που περιέχει μόνο ΜΗ χριστιαννικές εορτές)\nΝέα ἐπίθεση κατά τοῦ Χριστοῦ - Χριστιανισμοῦ ἀπό τήν ΕΕ. Το «Εορτολόγιο» της ΕΕ. (Ημερολόγιο της ΕΕ που περιέχει μόνο ΜΗ χριστιαννικές εορτές)\nΑναρτήθηκε από orthodox στις 5:24 μ.μ.\nΟ Phillipe Juvin και η Constance Le Grip ζητούν από την Ευρωπαϊκή Επιτροπή να αποσύρει το ημερολόγιο που μοίρασε στούς μαθητές, το οποίοαγνοεί τις Χριστιανικές γιορτές.\nΗ Επιτροπή τύπωσε πραγμάτι πάνω από… τρία εκατομμύρια αντίτυπα ενός ημερολογίου με τα χρώματα της Ευρωπαϊκης Ένωσης, που αναφέρει τις ιουδαϊκες, ινδουϊστικές, σιχικές και μουσουλμανικές γιορτές αλλά καμμιά χριστιανική.\nΤα Χριστούγεννα, μια γιορτή που γιορτάζεται σ΄όλη την Ευρώπη, απουσιάζει απ΄το ημερολόγιο!\n«Οι χριστιανικές ρίζες της Ευρώπης είναι μια πραγματικότητα.\nΗ Ευρώπη είναι ο καρπός μιας μακρόχρονης διαδικασίας ωρίμανσης που έχει τις ρίζες της στην Ελλάδα και στη Ρώμη και βεβαίως μέσα στο Χριστιανισμό.\nΗ αξιοπρέπεια και η ελευθερία του ανθρώπου, η ισότητα και η αδελφοσύνη είναι αξίες χριστιανικές. Το λίκνο όλης της ιστορίας στηρίζεται στη συνάντηση των ανθρώπων με τις χριστιανικές αξίες.\nΗ Ευρώπη δημιουργήθηκε μέσα στον Χριστιανισμό.\nΑν το ξεχνάμε αυτό είναι σαν να αρνούμαστε αυτό που είμαστε» υποστηρίζουν με ανησυχία οι Phillipe Juvin και Constance Le Grip.\nΓια περισσότερες πληροφοριές: Philippe Juvin, ευρωβουλευτής, τηλ. : 0032-2-284-7199\n14 Ιανουαρίου, 2011 — VatopaidiFriend


ΕΘΝΙΚΗ: O ομοσπονδιακός τεχνικός ποδοσφαίρου, Οτο Ρεχάγκελ, επέλεξε για τον φιλικό αγώνα της Ελλάδας με τη Βουλγαρία, ο οποίος θα διεξαχθεί την προσεχή Τετάρτη (21.00), στο γήπεδο «Απόστολος Νικολαΐδης» τους Νικοπολίδη, Σεϊταρίδη, Γκούμα, Παπαδόπουλο, Χαλκιά, Μπασινά, Κατσουράνη, Ζαγοράκη, Τσιάρτα, Λάκη, Καψή, Καφέ, Γεωργιάδη. Εχουν, ήδη, κληθεί και οι «ξενιτεμένοι» Δέλλας, Νταμπίζας, Φύσσας, Βρύζας, Χαριστέας και Γιαννακόπουλος.\nΒΟΛΕΪ: H αγωνόδικος επιτροπή της ΕΟΠΕ αφαίρεσε έναν βαθμό από το Ρέθυμνο, από το πρωτάθλημα A1 ανδρών, διότι η εφηβική ομάδα του μηδενίσθηκε και αποβλήθηκε από τη διοργάνωση. Ετσι, το Ρέθυμνο έχει τώρα 17 βαθμούς, αλλά παραμένει 12ο.\nΙΣΤΙΟΠΛΟΪΑ: Με την καταμέτρηση των σκαφών, θ’ αρχίσει αύριο, τυπικά, το «Γιουρολύμπ» της Αθήνας. Ως πρώτη αγωνιστική ημέρα έχει ορισθεί η 18η Φεβρουαρίου. Εχουν δηλωθεί 351 ιστιοπλόοι από 38 χώρες.\nΝΒΑ: H ομάδα του Ντένβερ νίκησε μέσα στο Πόρτλαντ τους Μπλέιζερς με 107-98, μολονότι οι γηπεδούχοι είχαν στις τάξεις τους τα νέα αποκτήματα, Σαρίφ Αμπντούρ Ραχίμ, Τεό Ράτλιφ και Νταν Ντικάου. Τα υπόλοιπα αποτελέσματα: Σικάγο – Βοστώνη 107-87, Σιάτλ – Τορόντο 94-74.\nΙΠΠΟΔΡΟΜΙΕΣ: Από τον Οργανισμό Διεξαγωγής Ιπποδρομιών Ελλάδος ανακοινώθηκε ότι, λόγω των καιρικών συνθηκών, οι προγραμματισμένες για χθες κούρσες, θα γίνουν την Κυριακή, εφόσον οι συνθήκες το επιτρέψουν και εκείνες της Κυριακής, τη Δευτέρα 16/2.\nΟλυμπιακοί: επαγγελματική ματιά στο Μαρούσι\n«Ηταν ή επί τας»


Restaurant Alpenrose, Sils im Engadin - Κριτικές εστιατορίων - TripAdvisor\nΕυρώπη Ελβετία Ελβετικές Άλπεις Γκρίσονς Ενγκαντίν Σεντ Μόριτζ Sils im Engadin Εστιατόρια σε Sils im Engadin Restaurant Alpenrose\nΝο 1 από 23 στην κατηγορία Εστιατόρια για: Sils im Engadin €€€€\nΕλβετική, Ευρωπαϊκή, Κεντρικής Ευρώπης Sils im Engadin 7514, Ελβετία+41 81 833 80 08Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,5 71 κριτικέςΕξαιρετικό72%Πολύ καλό21%Μέτριο5%Ανεπαρκές2%Πολύ κακό0%Ανοιχτό τώρα18:30 - 22:30Κυρ - Σαβ11:30 - 14:3018:30 - 22:30Αναλυτικό ωράριο ΚΟΥΖΙΝΕΣ Ελβετική, Ευρωπαϊκή, Κεντρικής Ευρώπης ΤΙΜΗ €€€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ Sils im Engadin 7514, ΕλβετίαΌλες οι λεπτομέρειες Βελτίωση αυτής της καταχώρισηςΑυτό το εστιατόριο είναι γερμανικό; Ναι Όχι Άγνωστο Μπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Αυτό το εστιατόριο είναι κατάλληλο για παιδιά;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το εστιατόριο είναι καλό για επαγγελματικές συναντήσεις;Ναι Όχι Άγνωστο Οι τιμές σε αυτό το εστιατόριο είναι υψηλές ή ακριβές;Ναι Όχι Άγνωστο Αυτό το εστιατόριο είναι καλό για μπραντς;Ναι Όχι Άγνωστο Μπορεί κάποιος που δεν τρώει γλουτένη να απολαύσει ένα καλό γεύμα σε αυτό το εστιατόριο;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτική\nΒαθμολογία ταξιδιωτών Εξαιρετικό7Πολύ καλό2Μέτριο0Ανεπαρκές0Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (9)Γερμανικά (38)Ιταλικά (14)Περισσότερες γλώσσες Γλώσσα Ελληνικά (9)Γερμανικά (38)Ιταλικά (14)Αγγλικά (13)Γαλλικά (6)\nΔείτε τι λένε οι ταξιδιώτες: Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJosephine MSt Moritz4920Η κριτική γράφτηκε 18 Οκτωβρίου 2016 Τι ανακάλυψη!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJosephine MSt Moritz4920Η κριτική γράφτηκε 10 Αυγούστου 2016 Εξαιρετικό φαγητό σε SilsΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιCynthia WΒοστόνη, Μασαχουσέτη234Η κριτική γράφτηκε 23 Ιουνίου 2016 Ένα από τα αγαπημένα μας εστιατόρια στο Engadin.Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιElephantBreath3411Η κριτική γράφτηκε 2 Ιανουαρίου 2016 μέσω κινητής συσκευής Lovells ατμόσφαιρα φιλική εξυπηρέτησηΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιTripperEurope1Europe199287Η κριτική γράφτηκε 14 Αυγούστου 2015 N°1 σε Sils σίγουραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιjaveablueMenlo Park, Καλιφόρνια56Η κριτική γράφτηκε 16 Ιουλίου 2015 μέσω κινητής συσκευής Η αγαπημένη μας σε Sils MariaΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιpeter778899Σέντ Μόριτζ, Ελβετία9260Η κριτική γράφτηκε 17 Ιανουαρίου 2015 Θαυμάσιο - αξίζει τα 15 λεπτά με το αυτοκίνητο από το St. MoritzΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιPeter OAtlanta, United States3Η κριτική γράφτηκε 29 Ιουλίου 2014 Απροσδόκητη υπεροχήΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJoeLeTaxi75Ελβετία5928Η κριτική γράφτηκε 20 Ιουλίου 2014 Καλή τοπική κουζίναΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Ενημέρωση καταχώρισης… Ερωτήσεις & ΑπαντήσειςΛάβετε γρήγορα απαντήσεις από το προσωπικό του Restaurant Alpenrose και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\nSils im Engadin 7514, Ελβετία Τοποθεσία:


Απίθανα πράγματα, η UEFA σκέφτεται τελικό Champions League στη Νέα Υόρκη - SPORTS ΜΕ ΑΠΟΨΗ\nΑπίθανα πράγματα, η UEFA σκέφτεται τελικό Champions League στη Νέα Υόρκη\nAskmen Greece > Sports & Fitness > SPORTS ΜΕ ΑΠΟΨΗ > Απίθανα πράγματα, η UEFA σκέφτεται τελικό Champions League στη Νέα Υόρκη\nTου χρόνου οι φιναλίστ μπορεί να ταξιδέψουν πέρα από τον Ατλαντικό.\nΈνας τελικός του Champions League εκτός Ευρωπαϊκών συνόρων; Μάλλον ακούγεται περισσότερο με σενάριο επιστημονικής φαντασίας παρά με ορατή πιθανότητα -ή μήπως όχι;\nΣτους New York Times δημοσιεύτηκε ένα ρεπορτάζ που κάνει λόγο για σκέψεις που έχουν μπει στους υπεύθυνους της UEFA, για να γίνει ο τελικός του Champions League μακριά από τη Γηραιά Ήπειρο, εξαιτίας των προβλημάτων που έχει παρουσιάσει μέχρι στιγμής η φετινή διοργάνωση του Κιέβου.\nΆλλωστε κάτι παρόμοιο είχε σκεφτεί και η Premier League όταν ήταν στα πρόθυρα να θεσπίσει ένα 39ο ματς (η σεζόν έχει 38) που θα γίνεται σε κάποια χώρα σε άλλη ήπειρο, έτσι ώστε να προωθηθεί το αγγλικό ποδόσφαιρο ακόμη περισσότερο για λόγους marketing.\nΤελικά, οι παραδοσιακή Βρετανοί δεν προχώρησαν με το πλάνο. Από την άλλη όμως οι ομάδες του NBA εδώ και χρόνια δίνουν μερικούς αγώνες πραγματικά εκτός έδρας, σε άλλη ήπειρο, οπότε γιατί να μην εκσυγχρονιστεί και το Champions League;\nΒέβαια, εδώ δε μιλάμε για ματς ομίλων αλλά για τον τελικό. Όμως αν σου περιγράψουμε τι συμβαίνει στο Κίεβο μέχρι στιγμής, θα μπεις στο νόημα: πανάκριβα αεροπορικά εισιτήρια, πτήσεις με τρελά stop over και full booked ξενοδοχεία. Μάλιστα αρκετοί Ουκρανοί ξενοδόχοι σκέφτηκαν να ακυρώσουν κρατήσεις και να πουλήσουν τα δωμάτια τους στην πενταπλάσια τιμή. Ωραίο, έτσι;\nΜάλιστα υπάρχουν οι φόβοι για το αν θα τα καταφέρει η ουκρανική αστυνομία στα θέματα ασφάλειας, με εκατοντάδες φανατικούς -για να μην πούμε χούλιγκανς- να κάνουν την εμφάνισή τους στους δρόμους του Κιέβου.\nΜε αυτά και με αυτά, και αφού εν τελεί δεν είναι και τόσες πολλές οι πόλεις που μπορούν να φιλοξενούν έναν τελικό Champions League χωρίς να παρουσιάζουν δυσκολίες, ίσως θα ήταν καλό ένα πείραμα εκτός ηπείρου.\n> Για κάποιο λόγο, ο Will Smith θα τραγουδήσει τον ύμνο του Μουντιάλ\nΗ Νέα Υόρκη περιμένει όπως μαθαίνουμε με ανοιχτές αγκάλες. Και υπάρχουν και ακόμα πιο εξωτικές επιλογές στο τραπέζι: η Ντόχα αλλά και μεγάλες πόλεις της νοτιοανατολικής Ασίας. Η πιθανότητα παραμένει ανοιχτή από το 2020 κι ύστερα, αφού το 2019 η Μαδρίτη είναι εκείνη που θα το φιλοξενήσει.